
Den runde Sten. 



I en hel Uge havde den fattige Mand ikke haft 
Brød i Bordskuffen, de havde opholdt Livet ved Kartofler, 
som vare glemte i Jorden; det var et fælt Blæsevejr, 
saa han ikke kunde gaa ud at fiske. Da Blæsten endelig 
den syvende Dag lagde sig, gik den fattige Mand ud at 
fiske. Det var allerede to Timer over Midnat, Dagen 
nærmede sig. Himlen begyndte at blive graa, men den 
fattige Mand fangede ingenting; et Fiskeben er ikke 
meget, men ikke engang det fik han! To hundrede 
Gange havde han kastet sit Garn ud, og to hundrede 
Gange havde han draget det op igen — tomt! 

„Nu vil jeg kaste det ud een Gang til," sagde han 
til sig selv, „faar jeg noget, er det godt; faai* jeg ingen^ 
ting, er det ogsaa godt; det er saa Vorherres Villie! Pst! 
Der er noget i Garnet, det kan jeg mærke!** 

Forsigtigt drog han Garnet op og kastede det ind 
paa Stranden. Og se! Der var en kuglerund Sten i det. 

„En Sten! Hvad skal jeg med den; den kan mine 
Børn ikke spise! . . . For Fattigmand er selv Lykken 
fattig! . . .** Og dermed kastede han den runde Sten ud 
i Vandet igen. 

Den fattige Mand kastede ogsaa sit Garn ud, igen 
bevægede Ringen sig, han trak det forsigtigt op, og igen 
laa den runde Sten i det! 

„Hvad skal jeg med den Sten?! . . . Skal jeg da 
ikke fange andet end Sten?! Jeg skulde ikke sige noget 
til det, hvis Vorherre havde givet mig en Mave, der 

ogsaa kunde fordøje Sten! . . .** Dermed kastede han 
igen den runde Sten ud i Vandet. 

For tredje Gang kastede den fattige Mand sit Garn 
ud, og igen var den runde Sten i det! 

„Enten maa alle Fisk være forvandlede til Sten, 
eller ogsaa driver en ond Aand sit Spil med mig, for 
det kan aldrig være en god Aands Værk! Hvad skal 
jeg med den Sten? ... Ja, hvis den vilde forvandle sig 
til Brød! . . .** Og dermed kastede han for tredje Gang 
Stenen ud, men tæt inde ved Land. 

Da den fattige Mand ikke havde faaet saa meget 
som et Fiskeben men alligevel var træt, rystede han 
til sidst sit Garn, løste det fra Ringen og stak det i sit 
Kappeærme og traskede bedrøvet hjemad. Men pludselig 
betænkte han sig, som om Vorherre havde hvisket det 
til ham, han vendte om og tog den runde Sten, idet han 
sagde: „Mine Børn kan lege deres Sult bort med den." 

Da han kom i Nærheden af sit Hus, løb Børnene 
ham i Møde og spurgte, hvad han havde bragt med . . . 
om han ikke havde en Markedsgave til dem? 

„Jeg har ikke andet end en rund Sten. — Her er 
den, den kan I lege med og trille henad Gulvet." 

1 syv Dage var den fattige Mand og hans Familie 
gaaet sultne til Sengs, men alligevel, nu da Børnene 
havde faaet noget at lege med, saa legede de. 

Den fattige Mand lagde sig paa Ovnbænken, men 
hans Kone lagde sig med det mindste Barn i Sengen. 

De andre Børn bleve ved at lege og lege med Stenen. 
Paa een Gang begyndte Stenen at lyse, mere og mere, 
og der blev til sidst saa lyst i den lille Stue, som om 
Solen skinnede derind, men Klokken var ikke engang tre 
om Morgenen. 

Fiskeren, som laa henne paa Bænken, blev opmærk- 
som paa denne straalende Glans. Hvad er det? Han 
havde hverken Lys eller Natlampe eller en Fyrrespaan, 
og alligevel er hans Hytte saa oplyst!? 

„Hejda, Mo'er, staa op, vil du bare se, hvordan 
Stenen lyser, som trøsket Træ i Mørke eller St. Hans- 
orme eller en Stjerne, ja, langt stærkere I** 

„Fa'er," sagde hun, Jeg har nok hørt, at der i 
Verden skal findes saadan en straalende Sten, hvoraf 
blot en eneste Flis, saa stor som et Frøkorn, er mange 
Penge værd: det skulde da ikke være een af den Slags?" 

„Aa, din Tosse, hvor skulde vi faa saadan en Sten 
fra? Den dumper ikke ned i enhver Nars Hus; men 
hvordan det nu er eller ikke, der maa alligevel være 
noget i det, for den slraaler saadan, at jeg bliver helt 
blendet deraf, og den spruder ogsaa Gnister.** 

Den fattige Mand sprang ned fra Ovnbænken, tog 
den runde Sten fra Børnene og gav sig selv i Lag med 
den; han gned den med Græs og med Aske, med hvad 
han havde ved Haanden, indtil den endelig blev helt 
straalende, og derefter svøbte han den ind i en gammel 

Sæk, for at den ikke skulde lyse saa stærkt, at de ikke 
kunde sove. 

Da han stod op om Morgenen, sagde den fattige 
Mand til sin Kone: 

„Naa, Mo'er! Tag nu din bedste Kjole paa og gaa 
til Kongen med denne Sten og sig, at den vil jeg for- 
ære ham. — Og tag en Tallerken med, maaske giver 
han dig lidt Mel for Stenen, saa kan vi da i alt Fald 
bage en Kage i Asken til Børnene.** 

Den fattige Mands Kone tager attsaa sin bedste 
Kjole paa og gaar til Kongen. Da hun træffer Kongen, 
siger hun, som det sømmer sig: 

^Gudsfred og god Dag, Eders Majestæt!** 

„God Dag igen, fattige Kone, hvad vil du saa?** 

„Jeg har her en lille Foræring fra min Mand, det 
er ham, der bor ved Foden af Bakken og lever af 
Fiskeri.** 

„Men, min gode Kone, hvad kan du bringe mig, 
naar I selv ingenting har? Men det glæder mig allige- 
vel, fordi jeg ser, at du giver af et godt Hjerte, følg 
derfor op paa Slottet med mig.** 

Den fattige Kone kommer op paa Slottet, løser Tør- 
klædet op og lægger den runde Sten paa Guldbordet. 

Kongen vilde næppe tro sine egne Øjne, da den 
runde Sten, saa sandt jeg lever, var en Diamant, og 
oven i Købet en saa kostelig, at hverken Kongens Fader 
eller Bedstefader eller Oldefader havde set Magen til den. 

„Hvor har du faaet den fra, fattige Kone?"* 
,,MiD Mand var ude at fiske, og han har fisket den. 
Tre Gange kastede han den i Vandet, og tre Gange trak 
han den op igen; jeg mener nu i min Enfoldighed, at 
Gud har givet ham den/ 

„Naa^ fattige Kone," sagde Kongen, „denne Diamant 

beholder jeg; men jeg giver dig tusind Daler for den.** 

„Næh, tusind Daler!** (Den fattige Kone sagde det 

ikke, fordi hun mente, at tusind Daler var for lidt, 

men af Overraskelse over de mange Penge.) 

„Hvis det er for lidt, skal du faa totusind.** 
„Næh, totusind Daler!** 

„Hvis det ogsaa er for lidt, skal du faa tretusind.** 
„Næh, tretusind!** 

„Hør, ved du hvad, fattige Kone, gaa hjem og hent 
tre Sække, og jeg skal fylde den ene med Guld, den 
anden med Sølv og den tredje med Kobberskillinger.** 

Den fattige Kone hentede tre Sække, og Kongen 

fyldte den ene med Guld, den anden med Sølv og den 

tredje med Kobberskillinger, og han lod oven i Købet 

spænde to Stude for en Vogn til at køre de tre Sække 

)aa. 

en fattige Mand blev nu saa rig, at man skulde 
idt ved at finde hans Lige. 

Vaa, Mo'er,** sagde den fattige Mand, „det kunde 
Plaser at maale de mange Penge og se, hvor 
der er?** 

„Ja, men vi har ingen Skæppemaal!'' 

„Aa hør, lille Pista,** sagde Fiskeren til et af Bør- 
nene, „spring hen til min gode Broder og bed ham om 
at laane dig et tomt Skæppemaal. Saa meget Hjerte 
har han vel nok?** 

Pista løb hen til den gerrige Broder og bad om et 
tomt Skæppemaal. 

„Et Skæppemaal?! . . .** sagde den gerrige Broder, 
„et tomt Skæppemaal! . . . Hvad skal I med det, I har 
jo ingenting at maale i det! Du har bestemt hørt 
forkert.** 

„Nej, jeg har ikke,** forsikrede den lille Dreng, 
„Fa'er sagde: et tomt Skæppemaal.** 

„Jeg laaner alligevel ikke mine Sager ud paa Maa 
og Faa, gaa hjem og faa ordentlig Besked, om Maalet 
skal være tomt eller der skal være noget i det.** 

Tudbrølende løb den lille Dreng hjem og berettede 
sine Forældre, hvad Onkelen havde sagt. 

„Det skal du saamænd ikke græde for,** trøstede 
huns Fader ham, „Vorherre lønner nok enhver efter 
hans Fortjeneste; det tror nu jeg! men nu kan du løbe 
derhen, lille Martin, og dersom han spørger, hvad vi 
skal maale i det, saa svarer du: Penge.** 

Martin tog en Trillebør og en Svinepisk, som han 
selv havde flettet af Hamp, og kørte hen til den gode 
Onkel. 

„Jeg skulde hilse fra Fader og sige, om Onkel 

vilde laaue os et tomt Skæppemaal, fordi vi skulde 
maale Penge.** 

„Pe-pe-pe-penge! Du skal faa det, min Dreng, du 
skal faa det. Har du nok i et, du kan faa saa mange, 
du vil have, sig bare til . . .!** 

„Jeg skal kun have eet.** 

„Her er det; men, hvis Maalet bliver snavset, eller 
1 sælger det til en Bissekræmmer, skal I se Løjer!** 

Martin satte Maalet i Trillebøren og kørte hjem 
med det, og Pengene bleve maalte; der var lige ti 
Skæpper i Kobber. Da den fattige Mand havde maalt 
Pengene, sendte han sin Søn Jørgen tilbage med Maalet, 
men lod et Stykke præget Guld blive tilbage deri. 

Jørgen havde næppe bragt Maalet hen og var kom- 
men hjem igen, saa kom den gode Broder listende. 

„Gudsfred og god Dag, kære Broder!** (Nu var del 
„kære**, ellers var det ikke engang „Broder**.) 

„God Dag igen. Broder! Sæt dig ned paa Ovnbæn- 
ken. — Hvad godt bringer du, det er ellers nyt at 
se dig!?** 

• „Jeg bringer ingenting, jeg kommer blot, fordi jeg 
af dine Børn har hørt, at du er kommen til Penge?** 

Den fattige Mand hører efter men siger ingenting, 
ser blot stift paa sin gode Broder og tænker ved sig 
selv; Vent du bare, jeg skal have Løjer med dig! . . . 

„Som du ved,** vedblev den rige Broder, „har jeg 
ingen Børn ; naar jeg dør, faar du alt, hvad jeg efterlader, 



Digitized by 



Google 



Den runde Sten. H 



eftersom jeg ikke kan tage det med i Graven; det kan 
altsaa ikke skade dig at fortælle, hvor du har faaet 
Pengene fra." 

„Hvor jeg har faaet Pengene fra? . . . Det skal 
jeg gerne sige dig. Ser du, forgangen Dag fik vores 
Kat Killinger, men Kongen har* saa mange Rotter og 
Mus, at han ikke kan spise sin Mad i Fred for det Utøj, 
og naar Kongen spiser, maa Soldater staa med dragne 
Sabler og genne Rotterne væk. Jeg slængte altsaa min 
Kappe om mig, satte de tre smaa Killinger paa en Tal- 
lerken og forærede Kongen dem. Han blev helt ellevild 
af Glæde, og da Dronningen med sit Forklæde havde 
tørret Støvet af Guldbænken, satte han sig hos mig og 
spurgte: hvordan vor Mo'er og Børnene havde det? Og 
saa maalte Kongen ti Skæpper Penge til mig. Hvis du 
ikke tror mig, Broder, saa følg med ind i Kammeret og 
se selv." 

„Gør dig ingen Ulejlighed, Broder, jeg tror dig paa 
dit Ord, hvorfor skulde jeg saa se? Men far vel, nu 
maa jeg hjem!" 

„Haster det saa stærkt? Bænken er jo ikke bleven 
varm endnu!" 

„Jeg har noget for derhjemme; jeg har glemt noget, 
derfor maa jeg skynde mig ..." løj den gode Broder. 

Den rige Mand var næppe kommen hjem, før han 
kaldte paa sin Kone. Da hun kom, fortalte han hende 
hele Historien, hvordan hans Broder Fiskeren var konmien 

til de mange Penge — og saa bleve de to enige om, 
at naar deres Slægtning havde bragt Kongen tre Katte, 
vilde de bringe ham tre Sække fulde af Katte, og dem 
vilde de faa mange Penge for. 

Altsaa samlede de Katte sammen fra tre Landsbyer, 
men da Folk hørte, at Katte vare i saa høj Pris. kom de 
ogsaa langvejs fra med deres Katte; det var nu ikke saa 
mærkeligt, for den, som vil have noget, han giver ogsaa 
noget; for Hvede, Kartofler. Flæsk, Ost, Vin og Brænde- 
vin fik de Katte, saadan, at da de endelig havde faaet 
tre Sække fulde, var der tomt paa Loft. i Kælder, Kam- 
mer og Lade, men til Gengæld var der Overflod af 
Katte. 

Den rige Mand spændte sine fire gode Heste for 
Vognen, læssede de tre Sække Katte paa den og begav 
sig med sin Karl ud paa den lange Rejse. I kan nok 
tænke jer, hvilken Koneert alle de mange Katte opførte, 
og overalt, hvor den rige Mand kom hen med sit Læs, 
kom Folk frem i Døre og Vinduer; Børnene fulgte efter 
Vognen fra den ene Landsby til den anden, medens 
Hundene gøede og gjorde saadan en Støj, at den rige 
Mand tik graa Haar i Hovedet deraf. 

De kørte nu og kørte, og endelig kom de til Hoved- 
staden. 

„Du bliver her ved Vognen, Jancsi, og passer paa, 
at ingen rapser noget, mens jeg gaar ind paa Slottet. 
Men lad mig faa Pisken, at jeg har noget at værge mig 

med mod de nederdrægtige Rotter, naar de bliver for 
nærgaaende." 

Den rige Mand gaar altsaa ind til Kongen og siger: 

„Gudsfred og god Dag, Eders Majestæt!" 

„God Dag igen, rige Mand, hvad har du paa Hjerte?" 

„Jeg har en Foræring til Eders Majestæt, men har 
ikke taget den med herop, fordi jeg ikke vidste, hvor 
Eders Majestæt vilde have den bragt hen, her eller et 
andet Sted?" 

„Hvad er det da, rige Mand?" 

„Hvad det er? Det er noget, som Eders Majestæt 
sætter megen Pris paa og betaler med Guld og Sølv." 

„Hvad kan det være, rige Mand?" 

„Hvad det kan være? Eders Majestæt skal straks 
faa det at se; hvis jeg vilde sige det, ved jeg, at Eders 
Majestæt ogsaa vilde lade mine Ord forgylde." 

„Hvad kan det dog være?" 

„Jeg siger blot saa meget, at jeg har bragt det 
samme, som min Broder har bragt, og ham kender Eders 
Majestæt allerede." 

„Det gør jeg: det er ham, der bor ved Foden af 
Bakken og er Fisker." 

„Ja vel! Men jeg har langt mere end han!" 

„Kom blot med det i en Fart, imens skal jeg kalde 
paa min Hustru, Hofdamerne og Prinserne." 

Den rige Mand gik ned, og han og hans Karl slæbte 
de tre Sække op paa Slottet. De maatte passe godt 

paa, at Sækkene ikke revnede under Vejs, for saa havde 
Hovedstaden faaet Indkvartering. 

Da den rige Mand kom ind i Salen, løste han op 
for de tre Sække og væltede de mange Katte ud paa 
Gulvet. Da Kattene i en hel Uge ikke havde faaet 
noget at spise og en hel Uge havde været indespærrede 
i Sækkene, vare de forskræmte og forvildede; men de 
gjorde ogsaa saadan et Postyr og saadan en Ødelæggelse, 
som endnu aldrig var set! En løb hen til Vinduet, en 
anden til det forgyldte Spejl, og en tredje for ind i 
Glasskabet og slog alting itu der: Flasker, kostbare 
Bægere, Kopper, Skaale og Gud ved hvad! 

I sin Forskrækkelse begyndte Kongen at raabe op, 
Dronningen gav et Skrig fra sig, da en Kat netop krad- 
sede hendes snehvide Arm, saa at det røde Blod spru- 
dede frem og løb ned ad hendes hvide Silkekjole. — 
Men de smaa Prinser brølede af fuld Hals! 

Da Dørene bleve aabnede, oversvømmede Kattene 
hele Hovedstaden og søndersloge alt, hvad der var 
skrøbeligt Gods; ikke et Spejl, et Vindue eller Glasskab 
blev helt. 

Ved denne forfærdelige Staahej kom Soldaterne 
endelig løbende, en med Stok, en anden med Gevær, og 
slog Kattehæren ihjel, med Undtagelse af dem, der red- 
dede sig ned i en Kælderhals eller et andet sikkert Sted. 

Rige Johan — det var Mandens Navn — var hver- 
ken død eller levende, han stod ligesom et Barn, der 

har gjort Gavtyvestreger og skal smage Mester Erik. 
Men ligesom Barnet ogsaa ser at redde sig, hvis det 
kan, saaledes gjorde ogsaa rige Johan, han listede sig 
ud ad Døren og løb, det bedste, han havde lært. Og 
han løber den Dag i Dag, hvis han ikke er standset. Han 
tør ikke mere lade sig se i sin egen Landsby, for der kalder 
de ham for Kattekræ nimeren. Saa kom der en Dag en 
Mand og fortalte, at Kattekræmmeren var død, fundet i 
en Grøft, frosset ihjel, og kort efter vandrede ogsaa hans 
Hustru bort fra Skyggernes Verden. Da Vorherre ikke 
havde velsignet dem med Børn, arvede Fiskeren det 
hele, men han blev ogsaa en saa rig Mand, at Kongen 
kun har et Par Skilling mere end han. 

Der var engang et dumt Menneske, der havde lige 
saa mange Børn som et Sold har Huller og endda langt 
flere, og det var det allerdummeste. Han ejede en halv 
Tønde Land, og den havde han pløjet saa længe, indtil 
Vinden havde baaret Jorden bort. 

En Dag sagde Konen til sin Mand: 
„Hør, vor Fa'er, gaa I til Vinden.** 
„Hvordan skal jeg finde Vej derhen?** 
„Gaa I bare, Folk siger jer nok Besked.** 
Manden gik og gik og kom helt hen paa den anden 
Side af det operencianske Hav, til sidst kom han til en 
Sø og betalte Færgemanden for at blive sat over. Saa 
gik han til Vinden, traadte ind i Huset, tog sin Hat af 
og sagde: 

„Gudsfred og god Dag, Hr. Vind!** 
„Velkonmien! Hvad vil du her, hvor ikke engang 
Fuglen flyver.** 

„Jeg har en halv Tønde Land, den har jeg pløjet 

saa længe, indtil Vinden har ført den bort, derfor n)aa 
I give mig noget i Stedet eller lade være at bære min 
Jord bort/ 

„Bliv lidt, min Søn, her har du en fedtet Taske, 
men pas paa den, som paa dine to Øjne. Du skal blot 
sige til den: Pak dig ud, kære Taske! — saa pakker 
den sig ud." 

Manden blev saa glad, han gik hen, satte sig under 
et Weichseltræ og gjorde et Forsøg: „Pak dig ud, kære 
Taske!" — og Tasken pakkede sig ud med de lækreste 
Retter; Manden spiste og spiste, saa hans Mund stod 
ligesom en Bogdåny'er Pibespids. 

Han slentrede nu hjemad, og vor Mo'er stod i Døren 
og ventede paa ham. 

„Kald paa Ungerne!" raabte vor Fa'er til hende. 

„Hvad skulde jeg kalde paa dem for, I konmier jo 
hjem med en tom Taske." 

„Kald bare paa dem, naar jeg siger det!" 

Saa blæste vor Mo'er i en Trompet, og alle de 
mange Børn kom løbende ligesom Kyllinger. 

Vor Fa'er lod dem sætte sig til Bords, smed Tasken 
hen til dem og sagde: „Pak dig ud, kære Taske!" 
— saa pakkede den sig ud, og Børnene spiste, saa 
deres Munde stode ligesom en Bogdåny'er Pibespids. 

Da Smausen nu var til Ende, sagde vor Fa'er til 
vor Mo'er: „Hør, vor Mo'er, gaa hen og hent Godtfolk: 
Dommeren, Præsten, Skriveren og Skolemesteren." 

Ungarske Folkeeventyr. II. 2 

Konen gik for at hente dem, men de havde ikke 
megen Lyst til at narres derhen og gjorde derfor mange 
Ophævelser. Da de endeh'g indfandt sig, lod vor Fa'er 
dem sætte sig i Rad omkring Bordet. Skriveren kunde 
ikke sidde uden at sige noget. 

„Hvad skal vi her," sagde han, „hvor hverken Skor- 
stenen ryger eller Ilden brænder." 

Saa kom vor Fa'er med den fedtede Taske, smed 
den hen foran dem og sagde: „Pak dig ud, kære Taske!" 
— saa pakkede den sig ud, og de gode Folk spiste, saa 
deres Mund stod som en Bogdåny'er Pibespids. 

Dommeren kaldte vor Fa'er til Side: 

„Sælg mig den Taske! Jeg giver jer hundrede Gyl- 
den for den." 

Vor Fa'er vilde først ikke sæJge den, men vor Mo'er 
overtalte ham: „Sælg den kun, hundrede Gylden er mange 
Penge, I kan jo gaa til Vinden, han giver jer nok en 
anden." 

Hvad skulde den fattige Mand gøre; han solgte den. 

Saa gik han til Vinden og sagde: 

„Gudsfred og Goddag, Hr. Vind!" 

„Velkonmien, men hvad vil du her, hvor ikke engang 
Fuglen flyver: har du maaske solgt Tasken?" 

„Nej, nej, jeg beder om Forladelse, Hr. Vind; Skarns- 
folk har stjaalet den fra mig!" 

„Det gør heller ikke noget, her er en anden Taske, 
en pænere, til den behøver du ogsaa kun at sige: Pak 

dig ud, kære Taske! — saa pakker den sig ud, men 
saa maa du skynde dig at sige: Pak dig ind, kære 
Taske/ 

Den fattige Mand var ude af sig selv af Glæde, han 
vidste jo, at den var af samme Slags som den forrige. 

Han slængte sig hen under Weichseltræet og sagde: 
„Pak dig ud, kære Taske I ** og ud af den sprang to 
Knortekæppe, som sloge løs paa den stakkels Mand, 
indtil han kunde sige: „Pak dig ind, kære Taske!^ 

Da han kom hjem, stod vor Mo'er i Døren. 

„Her er en Taske, vor Mo'er, men nu maa du spise 
alene, jeg har allerede faaet, hvad jeg skal have.** 

Han lod Konen sætte sig hen ved Bordet, smed 
Tasken hen til hende og sagde: „Pak dig ud, kære 
Taske!** — og ud sprang de to Knortekæppe og sloge 
løs paa Konen, indtil vor Fa'er sagde: „Pak dig ind, 
kære Taske!** 

„Se saa, Mo'er! Hent nu vore gode Venner: Dom- 
meren, Præsten, Skriveren og Skolemesteren, at de og- 
saa kan faa deres Part.** 

Nu vare de lettere til Bens end forrige Gang; de 
tog Plads ved Bordet i to Rader. 

Da Dommeren saa den kønne Taske, sagde han: 
„Den er ikke saa fedtet som den anden.** 

„Det skal I ikke bryde jer om,** svarede vor Fa'er, 
„Maden vil smage jer endnu bedre af denne.** Dermed 
smed han Tasken hen til dem: „Pak dig ud, kære Taske!** 

2» 

og ud sprang de to Knipler, hver til sin Side og slog 
løs paa de gode Folk, indtil Dommeren sagde: „Jeg 
giver jer den fedtede Taske igen, og I maa gerne be- 
holde de hundrede Gylden!" 

Der var ikke gaaet lang Tid, saa skulde der betales 
Skat, og Underdommeren gik rundt og bankede paa alle 
Vinduer for at inddrive den. Han kom ogsaa til vor 
Fa'er. — „Kom kun indenfor, Johan, og faa en Bid 
Mad!" sagde denne. Han turde kalde Underdommeren 
ved Fornavn. Underdommeren modtog Indbydelsen og 
gik indenfor. Vor Fa*er lod ham sætte sig til Bords, 
smed den fedtede Taske hen til ham og sagde: „Pak dig 
ud, kære Taske!" — den pakkede sig ud, og Under- 
dommeren spiste, saa hans Mund stod som en Bogdåny'er 
Pibespids. 

Som en lille Drikkeskilling ovenpaa kom vor Fa'er 
frem med den pæne Taske: „Pak dig ud, kære Taske, 
fordi han kommer til mig og vil have Skat!" — Dermed 
sprang de to Knortekæppe ud og dansede saaledes paa 
Underdommerens Ryg, at han troede. Himlen var en 
Basfiol. 

Da Underdommeren var kommen hjem, skrev han 
til Kongen, at han skulde sende Soldater for at inddrive 
Skatten lios den fattige Mand. Kongen sendte et Tusinde 
Soldater. Da de kom derned, opvartede vor Fa'er dem 
med Frokost af den fedtede Taske. Men Kaptajnen 
sagde: „Vi vil ogsaa have Middagsmad!" 

„Det skal I faa," svarede vor Fa'er, „den er alle- 
rede færdig, den staar inde i Kammeret.** — Da det var 
blevet Middag, satte Soldaterne sig i to Rækker i Græsset, 
vor Fa'er smed den kønne Taske hen til dem og sagde: 
„Pak dig ud, kære Taske!" Frem sprang de to Knipler, 
hver til sin Side; Kaptajnen blev saa forskrækket, at 
han løb sin Vej og blev borte med det samme. 

Det er det hele; det var et Eventyr, maaske er det 
heller ikke sandt. 

^^Prosit, Deres Majestæt!'' 

Der var engang en Konge, og denne Konge var saa 
mægtig, at naar han nøs, maatte Folket i hele Landet 
sige: „Prosit!** Naar han havde Snue, kunde man der- 
for i hele Landet ikke høre andet end „Prosit!** Alle 
Mennesker sagde det, kun Hyrden med Stjerneøjnene 
sagde ingenting. 

Dette kom Kongen for Øre; han blev meget for- 
tørnet og lod Hyrden kalde til sig. 

Hyrden kom ogsaa og blev staaende foran Kongen, 
som dog sad paa sin Trone, var saa overmaade mægtig 
og forfærdelig vred. Men hvor mægtig og vred Kongen 
end var, saa var Hyrden med Stjerneøjnene alligevel 
ikke bange for ham. 

„Vil du straks sige Prosit til mig!** sagde Kongen 
barsk. 

„Prosit til mig,** svarede Hyrden. 

„Til mig, til mig, din Pjalt, din Landstryger!** 
buldrede Kongen. 

„Til mig, til mig, Deres Majestæt." 

„Til mig, til mig selv," brølede Kongen og slog sig 
rasende for Brystet. 

„Naa ja, til mig, naturligvis til mig selv!" svarede 
Hyrden igen og slog sig let for Brystet. 

' Saa vidste Kongen i sit Raseri ikke mere, hvad 
han skulde gøre, men saa kom Hofmesteren til og gav 
sit Besyv med. 

„Vil du straks, lige paa Øjeblikket sige: Prosit, 
Deres Majestæt! — for gør du det ikke, saa er du 
Dødsens." 

„Jeg siger det ikke, før jeg faar Prinsessen til 
Kone," svarede Hyrden. 

Prinsessen var ogsaa til Stede, hun sad paa en lille 
Trone ved Siden af sin kongelige Fader og var saa dej- 
lig, aldeles som en Gulddue; naa, men hvor dejlig hun 
end var, maatte hun alligevel le ved Hyrdens Tale, for 
hun syntes godt om Hyrden med Stjerneøjnene, syntes 
langt bedre om ham, end om nogen Kongesøn. 

Men Kongen befalede, at Hyrden øjeblikkeligt skulde 
kastes ned til den hvide Bjørn. 

Drabanterne førte ham ogsaa bort og kastede ham 
ned i Graven til den hvide Bjørn, som i to Dage ikke 
havde faaet noget at æde, for at den skulde være desto 
mere blodtørstig. Næppe havde de lukket Døren, før 
Bjørnen straks styrtede løs paa Hyrden for at sønder- 

rive og æde ham, men da den saa bans Stjerneøjne, blev 
den saa forskrækket, at den nær havde ædt sig selv, 
krøb sammen i en Krog og skottede derfra hen til ham, 
men vovede ikke at gøre ham noget, hvor sulten den 
saa var; den laa blot og sugede paa sine Labber. Men 
Hyrden havde ikke Øjnene fra den, og for at holde sig 
vaagen, digtede han Viser, fordi han vidste, at Bjørnen 
øjeblikkelig vilde sønderrive ham, hvis han skulde falde 
i Søvn. 

Men han faldt ikke i Søvn. 

Om Morgenen kom Hofmesteren for at se, hvad der 
var levnet af Hyrden, og saa nu, at denne var i bedste 
Velgaaende. Han førte ham saa til Kongen, der blev 
forfærdelig vred og sagde: „Naa, nu har du været 
Døden nær, vil du nu sige Prosit til mig?" 

Men Hyrden svarede kun: „Jeg er ikke bange for 
en tifold Død! Jeg siger det ikke, før jeg faar Prin- 
sessen til Kone.** 

„Saa skal du ogsaa lide en tifold Død!** udbrød 
Kongen og befalede, at Hyrden skulde kastes ned i 
Graven til Kæmpepindsvinene. 

Drabanterne kastede ham altsaa derned, og Pind- 
svinene havde i en Uge ikke faaet noget at æde, for at 
de skulde blive desto mere grumme. Men da Pind- 
svinene fore løs paa ham for at rive ham i Stykker, tog 
han ud af Ærmet paa sin Ssilr (Kappe) en lille Fløjte, 

som var skaaret St. Vendelins Dag*, og begyndte at 
spille St. Vendelins Sang, og Pindsvinene vege sky til- 
bage, men saa tog de hinanden i Poterne, og begyndte 
at danse. Hyrden kunde næppe bare sig for at le ved 
at se disse kluntede Dyr danse, men turde ikke holde 
op med at spille, da han vidste, at de saa øjeblikkelig 
vilde kaste sig over ham og æde ham; thi overfor dem 
nyttede hans Stjerneøjne ham intet — han kunde ikke 
paa samme Tid se ti Pindsvin ind i Øjnene: derfor 
spillede han hele Tiden St. Vendelins Sang, først lang- 
somt, saa at Pindsvinene dansede en Andalgé**, men 
derpaa hurtigere og hurtigere, indtil han til sidst spillede 
en saadan Friss-åans op for dem, at de slet ikke kunde 
følge med og udmattede tumlede over Ende. Først nu 
begyndte Hyrden at le, men lo ogsaa saa stærkt, at om 
Morgenen, da Hofmesteren kom for at se, om der var 
noget tilbage af ham, løb Taarerne endnu ned ad hans 
Kinder af den megen Latter. 

Hofmesteren førte ham saa op til Kongen, der blev 
endnu mere vred over, at ikke engang Svinene havde 
kunnet rive Hyrden sønder, og sagde: „Naa, nu var du 
den tifold Død nær; vil du saa sige: Prosit?** 



* St. Vendelin er Faarehyrdernes Skytspatron. 
** Figur i den ungarske Folkedans „Csdrdds'', der begynder 
langsomt men derefter gaar over i et hurtigere Tempo og 
ender i Friss (Allegro^ 

Men Hyrden lod ham ikke tale ud. „Jeg er ikke 
bange for en hundredfold Død; jeg siger det ikke, før 
jeg faar Prinsessen til Kone." 

„Gaa saa i den hundredfold Død!** raabte Kongen 
og befalede at kaste Hyrden i Le-Brønden. 

Drabanterne slæbte ham alisaa ind i det mørke 
Fængsel, i hvis Midte der er en dyb Brønd, som er helt 
spækket med skarpe Leer, men paa Bunden af den 
brænder et Lys, for at man, naar nogen bliver kastet 
derned, kan se^ naar han er naaet ned til Bunden. 

Da Drabanterne slæbte Hyrden derhen, bad han 
dem om at gaa et Øjeblik udenfor, medens han kiggede 
ned i Brønden; han vilde maaske betænke sig og allige- 
vel sige „Prosit** til Kongen! Drabanterne gik ud, men 
han stillede sin Fokos* op til Brønden, hængte sin Kappe 
paa den og satte sin Hat paa det hele, efter først at 
have anbragt sin Madpose i Kappen, for at det skulde 
se ud som der var et Legeme i Kappen, og da han var 
færdig, gemte han sig i en Krog og raabte til Draban- 
terne, at han havde betænkt sig, han vilde alligevel ikke 
sige det. Drabanterne kom ind og kastede Kappe, Hat 
og Madpose ned i Brønden; de lyttede efter, hvordan 
det faldt fra Le til Le, indtil det naaede helt ned, og 
saa efter, hvordan Lyset blev slukket. Saa gik de bort 



♦ Et Slags Vaaben, som bestaar af en almindelig Stok med 
en lille økse til Haandtag. 

i den Tro, at nu niaatte det da være ude med Hyrden; 
men han lo henne i sin mørke Krog. 

Næste Dag kom Hofmesteren med en Lampe men 
var nær styrtet om, saa lang han var, ved at finde 
Hyrden lyslevende. Han førte ham saa op til Kongen, 
der blev endnu mere rasende men alligevel spurgte: 

„Naa, nu var du den hundredfold Død nær, vil du 
saa sige „Prosit" til mig?** 

Men Hyrden svarede ganske rolig: 

„Jeg siger det ikke, før jeg faar Prinsessen til 
Kone." 

„Maaske gør du det ogsaa for ringere," sagde Kon- 
gen, da han indsaa, at han ikke paa nogen Maade kunde 
rydde Hyrden af Vejen, og befalede at spænde for den 
kongelige Karet; saa tog han Hyrden med og kørte ud 
i Sølv-Skoven. 

„Kan du se denne Sølv-Skov?" sagde han. „Den 
skal du faa, hvis du vil sige „Prosit" til mig." 

Hyrden blev baade kold og varm men svarede 
alligevel : 

„Jeg siger det ikke, før jeg faar Prinsessen til 
Kone." 

Kongen blev meget bedrøvet; han lod køre videre, 
og de kom til Guld-Slottet. 

„Kan du se dette Guld-Slot?" sagde han. „Det skal 
du ogsaa faa, baade Guld-Slottet og Sølv-Skoven, hvis du 
blot vil sige „Prosit" til mig!" 

Men skønt Hyrden sad med store Øjne og aaben 
Mund, svarede han alligevel: 

„Nej, jeg siger det ikke, før jeg faar Prinsessen til 
Kone!" 

Kongen blev ganske forknyt; han lod køre videre, 
lien til Diamant-Dammen. 

„Ser du denne Diamant-Dam?" sagde han. „Den 
vil jeg give dig, Sølv-Skoven, Guld-Slottet og Diamant- 
Dammen, du skal faa det altsammen, blot du vil sige 
„Prosit" til mig!" 

Men nu maatte Hyrden lukke sine Stjerneøjne for 
ikke at se — men han svarede alligevel: 

„Nej, jeg siger det ikke, før jeg faar Prinsessen til 
Kone!" 

Saa indsaa Kongen, at han ikke kunde faa Bugt 
med Hyrden paa anden Maade og gav efter. 

„Det er lige meget, du skal faa min Datter, men 
saa maa du virkelig sige Prosit til mig." 

„Ja vel skal jeg det, hvorfor skulde jeg ikke sige 
det, det er en Selvfølge, at jeg saa siger det!" 

Det blev Kongen meget glad over; han lod udgaa 
Bud, at Folket i hele Landet skulde glæde sig, da Prin- 
sessen skulde giftes. Men Folket glædede sig ogsaa 
over, at Prinsessen, der havde givet saa mange Prinser 
en Kurv, endelig havde forelsket sig i Hyrden med 
Stjerneøjnene. 

Saa blev der holdt et saadant Bryllup, at Folket i 



Digitized by 



Google 



„Prosit, Deres Majestæt!** 29 



hele Landet spiste og drak og dansede, selv de døds- 
syge og Børnene, der kom til Verden den Dag. 

Men den største Lystighed herskede i Kongens 
Gaard; her spillede de dygtigste Zigeunere, her op- 
vartedes med de fineste Retter, et Hav af Mennesker 
sad ved Bordene, det gode Humør løftede Slottets Tag, 
men da Brudeføreren bragte Svinehovedet med Peberrod 
ind og Kongen tog Fadet hen til sig for at give enhver 
sin Part, kom han til at nyse ganske forskrækkeligt af 
den stærke Peberrod. 

„Prosit, Deres Majestæt!" raabte Hyrden som første 
Mand, og Kongen blev derover saa glad, at han straks 
var død som en Sild af Glæde. 

Saa blev Hyrden med Stjerneøjnene Konge, og han 
blev en rigtig god Konge, som ikke engang paalagde sit 
Folk den Tynge, at ønske ham godt imod dets Villie; 
og alligevel ønskede enhver ham all godt, ogsaa uden 
Befaling, thi han var en meget god Konge og elsket af 
hele Folket. 

Der var engang, langt forbi det operencianske Hav 
var der engang en Konge, og denne Konge liavde en 
Søn, som hed Johan. En Dag sagde Kongen til sin 
Søn: 

„Nu maa du ud paa Rejser, min Søn, ud i den vide 
Verden for at se dig om, det vil du have Gavn af." 

Prins Johan tog Ranselen paa Nakken og en god 
Kæp i Haanden og drog saa ud for at se sig om i 
Verden. Som han nu saadan gaar og gaar, møder han 
paa engang en lang, tynd Mand. 

„God Dag!** sagde den tynde. 

„God Dag!" sagde Prinsen, „hvem er du og hvad er 
din Bestilling?" 

„Jeg er Lynsnar og ingen anden. Naar jeg be- 
gynder at løbe, er jeg saa hurtig som Lynet." 

„Det var jo rigtig rart," sagde Prinsen, „hvis du 
virkelig kunde løbe saa hurtigt, som du siger. 

I samme Øjeblik kom en vidunderlig smuk, stolt 

Hjort springende ud fra Skoven; da Prinsen saa det, 
sagde han til Lynsnar: 

„Hvis du altsaa kan løbe saa hurtigt som Hjorten, 
saa fang den/ 

Det lod Lynsnar sig ikke sige to Gange, han smø- 
gede sine Benklæder op, løb efter Hjorten, og enten I 
vil tro det eller ikke, sandt er det, jeg var selv til Stede, 
den Gang det blev fortalt, kort sagt i tre Skridt ind- 
hentede han Hjorten. 

„Kunde du ikke have Lyst til at følge med mig?" 
spurgte Prinsen, da han kom trækkende med Hjorten. 

„Med største Fornøjelse!" 

Nu gik de altsaa videre, to Mand stærk, og medens 
de undervejs snakkede om Dit og Dat, mødte de en 
ki'aftig, bredskuldret Mand. 

„God Dag!" sagde den bredskuldrede. 

God Dag!" sagde Prinsen, „hvem er du, og hvad 
er din Bestilling?" 

„Jeg er Bjergbærer og ingen anden, paa min Ryg 
kan jeg med Lethed bære et hvilketsomhelst Bjerg, hvor 
stort det end er." 

„Hvad siger du! Lad os prøve ad," sagde Prins 
Johan, „det vilde være rigtig rart, hvis det blot er 
sandt." 

Saa tog Bjergbærer et stort Bjerg paa Ryggen og 
bar det, saa det var en Fornøjelse. 

^Det er udmærket, del er udmærket! Kunde du 
have Lyst til at slaa Følge med os?" 

„Med største Fornøjelse!" 

Nu drog de altsaa tre Mand stærk hen ad Vejen. 
Noget efter mødte de en Mand med et paafaldende bredt 
Bryst. 

„God Dag!" sagde Manden med det brede Bryst. 

„God Dag," sagde Prins Johan, „hvem er du, og hvad 
er din Bestilling?" 

„Jeg er Blæsebælg og ingen anden og kan blæse 
saa stærkt, at jeg blot behøver at blæse een Gang, og 
straks fare alle Hustage som Fnug op i Luften. I eet 
Pust kan jeg blæse to-trehundrede af de største Træer 
op af Jorden o" 

„Aa, det maa vi se," sagde Prins Johan, „forsøg 
det engang; derhenne staar et Par store Egetræer; hvis 
du kan, som du siger, saa blæs dem bort." 

Saa begyndte Blæsebælg at blæse med en saadan 
Magt, at det Par Træer, som Prins Johan havde vist 
ham, fløj op af Jorden ligesom Møl og hvirvlede om 
i Luften som vissent Løv i Hvirvelvinden, hvori Heksene 
holde Dans. 

„Kunde du ikke have Lyst til at slaa Følge med os?" 

„Med største Fornøjelse!" 

Nu bestod Rejseselskabet allerede af fire Mand. 
Efter nogen Tids Forløb mødte de en Mand med Bue 
og Pil. 

„God Dag!** sagde Manden med Bue og Pil. 

„God Dag!** sagde Prinsen, „hvem er du og hvad 
er din Bestilling?** 

„Jeg er Rammergodt og ingen anden og sigter saa 
godt. at jeg kan skyde en Ært ned fra en Sten, uden 
at min Pil blot kommer til at røre ved Stenen.** 

„Lad os prøve ad,** sagde Prinsen, „om det virke- 
lig forholder sig, som du siger.** 

Saa lagde Rammergodt en Ært paa en Sten og skød 
den ned, uden at Pilen blot rørte ved Stenen. 

„Det har jeg aldrig set Mage til i mine Dage,** 
sagde Prinsen, „kunde du ikke have Lyst til at slaa 
Følge med os?** 

„Med største Fornøjelse!** 

Nu vare de allerede fem. Som de nu saadan gaa, 
møde de en lille, før og kraftig Mand. 

„God Dag!** siger den lille. 

„God Dag!** siger Prins Johan, „hvem er du, og 
hvad er din Bestilling?** 

„Jeg hedder Peter, og naar jeg lægger Øret til Jor- 
den, ved jeg alt, hvad Folk tænke og foretage sig.'^ 

„Kunde du ikke have Lyst til at slaa Følge med 
os?** spurgte Prinsen. 

„Med største Fornøjelse!" 

Saa gik de alle seks ud i den vide Verden, forbi 
Stedet, hvor den lille Gris med den stumpede Hale roder, 
over alle Grænser, og paa engang kom de til Eventyr 

Ungarske Folkeeventyr. II. 3 

landet. Her herskede en rneget rig og mægtig Konge, 
som havde en underskøn Datter. Hun var saa smuk, 
at ing-en Maler nogensinde har kunnet male noget skøn- 
nere, og svævede afsted som Vinden; ikke saa meget 
som hendes Taaspids rørte ved Jorden. 

Men Kongen lod forkynde over det hele Land, at 
den, der kunde løbe om Kap med hans Datter, skulde faa 
heilde til Hustru; men den, som ikke kunde stole paa 
sine Ben, maatte helst slaa sig Væddeløbet af Hovedet, 
thi selv om han kun blev et eneste Skridt bagefter Vind- 
pust — det hed Prinsessen — saa vilde han faa anvist 
en Plads, hvor han heller ikke vilde berøre Jorden med 
Taaspidsen. — Der kom mange, rige og fattige, den ene 
en større Herre end den anden, men for dem alle endte 
Historien med, at de til sidst maatte danse og slaa 
Hælene sammen, som Vinden spillede op dertil. 

Denne Historie kom ogsaa de seks Stalbrødre for 
Øre, og de vare ikke sene men sendte straks Lynsnar 
afsted, at han kunde forsøge sin Lykke og vise, hvad 
han duede til. 

Lynsnar gik altsaa op til Kongen og sagde: 

, Herre Konge! jeg vilde gerne løbe om Kap med 
Prinse.ssen.** 

„Godt, min Søn!" svarede Kongen, „kom igen i 
Morgen, ganske tidligt." 

Den næste Dag gik Lynsnar ganske tidligt til det 
kongelige Slot. Ili, du forbarmende! Der var en Trængsel 

af Mennesker, som allesammen vare komne for at se, 
hvem der vilde gaa af med Sejren, Vindpust elier den 
lange, vindtørre fremmede. Jeg siger jer, der var saa- 
dan et Mylder, at man ikke kunde se Ende paa det. 
De begyndte altsaa at løbe, men i tre Spring var Lyn- 
snar forbi Vindpust og kom til Maalet længe før hende. 

Det ærgrede Prinsessen, at den fremmede havde 
overvundet hende; men hvad var der at gøre, det var 
nu engang sket, og hvor findes det Guds Barn, som kan 
gøre sket usket! 

^Godt, min Søn!" sagde Kongen til Lynsnar. „Jeg 
ser, at du ogsaa kan bruge dine Ben. Men min Datter 
har maaske ikke været ganske vel i Dag, for jeg tror 
ikke, at du ellers blot vilde kunne indhente hende, men 
gør mig den Tjeneste, i Morgen endnu en Gang at løbe 
om Kap med hende." 

Det havde Lynsnar ikke noget imod, det skulde han 
saa gerne. — Den følgende Dag var Solen allerede kom- 
men et godt Stykke op, da Væddeløbet begyndte; ogsaa 
i Dag vare Tilskuerne utallige som Stjernerne paa Himlen. 
Vindpust opbød hele sin Kunst, men det hjalp intet; 
Lynsnar løb ogsaa nu forbi hende og kom forst til 
Maalet. — Prinsessen var lige ved at synke i Jorden af 
Skam, men der var jo ikke noget at gøre, det var nu 
engang sket. 

„Hør, min Søn," sagde Kongen til Lynsnar, „løb i 
Morgen endnu engang om Kap med min Datter, saa faar 

8* 

vi at se, hvem af jer, der er den dygtigste; alle gode 
Gange ere tre, som du nok ved." 

Naa, det var ogsaa Lynsnar lige meget. Men for 
ikke at lade sig gøre til Skamme endnu engang sendte 
Prinsessen ham en Guldring med en Diamant, der havde 
den Egenskab, at den, der satte Ringen paa sin Finger, 
kun kunde komme afsted med Møje og Skridt for Skridt, 
løbe kunde han nu slet ikke. Peter havde straks Rede 
paa den onde Hensigt men sagde det ikke til andre end 
til Rammergodt. 

Den næste Morgen stode Lynsnar og Vindpust igen 
over for hinanden, men da Lynsnar havde Ringen paa 
Fingeren, kunde han kun komme afsted Skridt for Skridt; 
1 en Fart lagde Rammergodt Pilen paa Buen og skød 
Stenen — for, ser I, i den ^tak Trolddommen — saa 
nydeligt ud, at det var en Fornøjelse. Derefter satte 
Lynsnar i tre Spring efter Prinsesse Vindpust og naaede 
Maalet længe før hende. Men Prinsessen var lige ved 
at sprække af Raseri, blev helt ude af sig selv og havde 
nær bidt Tungen af, saa ærgerlig var hun over, at denne 
Landstryger alligevel var bleven hendes Mester. 

De seks Stalbrødre traadte altsaa nu frem for 
Kongen og sagde til ham, at han gerne kunde beholde 
Prinsessen, naar han i Stedet for hende vilde give dem 
saa meget Guld og Sølv, som en af dem kunde bære. 

Men Prinsessen havde aldrig saa snart set Prins 
Johan, før hendes Vrede var som blæst bort; hun blev 

paa engang saa tam, blid og god, som hun havde været 
tilforn, og var lige ved at faa Koldfeber af lutter Kær- 
lighed; Prins Johan var nemlig ikke den grimmeste 
Kylling, der var krøben ud af et Æg. 

Kongen lod straks hundrede Vogne fulde af Guld 
og Sølv køre frem og læsse af paa Ryggen af Bjerg- 
bærer; men for ham var alt dette som ingenting; altsaa 
lod Kongen alle sine Skatte og Kostbarheder bringe hid. 
Knive, Fade, Skeer og Lysestager, kort sagt alt, hvad 
der fandtes af Guld og Sølv i hans Skatkammer, og alle 
disse Sager bleve kastede ovenpaa alt det øvrige, og 
derpaa forlode de seks Stalbrødre Eventyrkongens Slot. 

Men Kongen fortrød dog meget snart at have givet 
alle sine Kostbarheder til disse Landstrygere, som ingen 
vidste, hvorfra de kom. Han besluttede derfor at sende 
sin Datter til dem for at give det Udseende af, at de 
havde bortført Prinsessen, og saa skikke et Regiment 
Soldater efter dem med Befaling til at hugge de seks 
Skælmer ned og bringe Skattene og Prinsessen tilbage 
til Kongen. Men Vindpust havde allerede længe før 
Faderen haft sine egne Tanker, og før denne havde lagt 
sin Plan til Rette var hun allerede langt borte med de 
seks Stalbrødre. Da Kongen fik dette at vide, blev 
han rasende og sendte dem et Regiment Soldater paa 
Halsen; men da Peter engang lagde Øret til Jorden, 
kom han straks efter, hvad der var i Gære, og sagde 
til de andre: 

^Hejda, Kammerater! Denne Gang slipper vi næppe 
helskindede derfra, for Kongen sender et Regiment Sol- 
dater efter os med Befaling til at hugge os alle seks 
ned og bringe Prinsesse Vindpust og Skattene med til- 
bage.** 

„Du er et Fæ, Peter 1" sagde Blæsebælg, „er det 
noget at blive forskrækket over; det hele er jo den rene 
Barneleg; sæt jer lidt ned og hvil jer, dem skal jeg 
snart blive færdig med.** 

Saa begyndte han at blæse af alle Kræfter og 
blæste i et Køre, det bedste han havde lært, og straks 
rejste der sig saadan en Storm, at Støvet begravede 
hele Rytteriet, baade Folk og Heste. — Da Blæsebælg 
endelig tænkte, at Soldaterne ikke vilde faa Himlen og 
alle dens Stjerner at se mere, holdt han op med at 
blæse, og alle begave sig paa Vejen hjem. — De gik 
og gik, og endelig kom de til det Land, hvor Prins 
Johan hørte hjemme. Her delte de hele Rigdommen 
imellem sig og bleve alle store Herrer. 

Men Prins Johan gitlede sig med den dejlige Prin- 
sesse Vindpust og gjorde et stort Bryllup; der blev kogt 
i Kedler og anrettet i Truge, de fik alene ni Slags Supper 
og saa alle de mange andre Retter! 

Der var engang en Enke. og hun iiavde en stor 
Kat. Men denne store Kat var lige saa slikvoren som 
en Killing, og en Morgen labede den al Mælken af Fadet 
lige til sidste Draabe. Saa blev Enken vred, pryglede 
Katten og jog den ud af Huset. Katten begav sig nu 
paa Vandring, gik til Udkanten af Landsbyen, og der 
satte den sig meget bedrøvet ved Siden af Broen. For 
Enden af Broen sad ogsaa en Ræv og lod sin pjuskede, 
buskede Hale liænge ned. Da Katten saa del, kom den 
løbende og springende og begyndte at lege med Rævens 
Hale. Ræven blev forskrækket, sprang op og vendte 
sig om ; Katten blev ogsaa forskrækket og skød Ryg. 
Saaledes stode de en Stund og gloede paa hinanden. 
Men Ræven havde aldrig set en Kat før, og Katten 
aldrig en Ræv, de vare bange begge to, men ingen vidste, 
hvad han skulde gribe til. Endelig sagde Ræven: 

„Undskyld, De bliver vel ikke fornærmet, naar jeg 
spørger, af hvilken fornem Familie De er?" 

„Jeg er Kong Kalzor!" 

„Kong Katzor? Ham har jeg aldrig hørt tale om!^ 

„Det er din Fejl. Jeg kan befale over alle Dyr, 
saa stor er min Magt." 

Ræven blev ganske forbløffet og bad meget høfligt 
Katten om at gøre ham Selskab ved en lille Hønsesteg. 
Og da det allerede var hen ad Middag og Katten var 
sulten, lod den sig ikke det sige to Gange. De gik 
altsaa ind i Rævens Hule. Katten fandt sig snart til 
Rette i sin Rolle som fornem Herre og havde sin Mor- 
skab af, at Ræven opvartede den med en Opmærksomhed, 
som om den var en virkelig Konge. Den teede sig og- 
saa ganske som en fornem Person, talte lidt og spiste 
desto mere, efter Maaltidet lagde den sig lil at sove og 
befalede Ræven at passe paa, at ingen forstyrrede den, 
medens den sov. 

Ræven stillede sig altsaa paa Vagt. foran Hulens 
Indgang. Saa kom en lille Hare hoppende forbi. 

„Hør, du lille Hare, kom endelig ikke her, for nu 
sover min Herre, Kong Katzor; hvis han blev vækket, 
vilde det gaa dig ilde; han kan befale over alle Dyr, 
saa stor er hans Magt!** 

Saa blev den lille Hare bange, skyndte sig bort, 
dukkede sig ned paa en Lysning og grundede paa: hvem 
den Kong Katzor vel kunde være? Den havde aldrig i 
sine Dage hørt tale om ham." 

I det samme kom en Bjørn Iruntende. „Hvor skal 
du hen?" spurgte den lille Hare. 

„Jeg gaar bare en lille Runde, for jeg keder mig.** 

„Gaa blot ikke her; Ræven har sagt, at dens Herre, 
Kong Katzor sover, og hvis han blev vækket, vilde det 
gaa dig ilde; han kan befale over alle Dyr, saa stor er 
hans Magt!** 

„Kong Katzor?!** sagde Bjørnen. „Ham har jeg 
aldrig i mine Dage hørt tale om! Nu gaar jeg alligevel 
derhen, jeg gad dog nok se, hvordan denne Kong Katzor 
ser ud.** 

Og Bjørnen gik virkelig hen til Rævens Hule. 

„Kom ikke her, du Bjørn,** sagde Ræven, „min 
Herre, Kong Kaizor, sover, og hvis du vækkede ham, 
vilde det gaa dig ilde! Han kan befale over alle Dyr, 
saa stor er hans Magt!** 

Saa tabte Bjørnen Modet; uden at sige et Ord 
vendle han om og luskede tilbage til den lille Hare. 
Der traf han Ulven og Ravnen, der beklagede sig over, 
at det var gaaet dem ligedan. 

„Hvem kan denne Kong Katzor dog være? Vi har 
aldrig i vore Levedage hørt tale om ham!** sagde de 
allesammen, og saa drøftede de, hvad de skulde gøre 
for at faa ham at se. Endelig bleve de enige om at 
indbyde ham og Ræven til Middag. Ravnen blev ogsaa 
straks sendt af Sted for at indbyde Gæsterne. 

Da Ræven fik Øje paa Ravnen, kom den løbende. 

„Vil du pakke dig herfra! Har jeg ikke allerede 
een Gang sagt dig, at min Herre er Kong Katzor, og 
hvis du forstyrrer ham, vil det gaa dig ilde; han kan 
befale over alle Dyr, saa stor er hans Magt!** 

„Det ved jeg, det ved jeg saa godt; jeg kommer 
heller ikke af mig selv, men Bjørnen, Ulven og Haren 
har sendt mig for at indbyde jer til Middag." 

„Det er noget andet! vent et Øjeblik!** 

Dermed gik Ræven ind for at melde Sagen til Kong 
Katzor. Lidt efter kom han igen og sagde til Ravnen, 
at det havde behaget Kong Katzor at modtage Ind- 
bydelsen, de skulde nok komme, de maatte blot vide, 
hvorhen?** 

„I Morgen skal jeg komme og hente jer,** sagde 
Ravnen. 

Ved den gode Efterretning gjorde Bjørnen, Ulven 
og Haren store Anstalter. Den lille Hare maatte være Kok, 
fordi den har en kort Hale og ikke saa let kan brænde 
sig. Bjørnen, som den stærkeste, bar Brænde og Vildt 
til Køkkenet. Ulven dækkede Bord og drejede Spiddet. 

Da Maden var færdig, begav Ravnen sig af Sted 
for at hente de Fremmede. Den fløj fra Træ til Træ 
men turde ikke flyve ned, derfor blev den siddende oppe 
i et Træ og kaldte paa Ræven. 

„Vent lidt, vi skal straks være færdige,** sagde 
Ræven, „Hans Majestæt vikser kun sin Snurbart.** 

Og ganske rigtigt, der kom endelig Kong Katzor. 
Langsomt og med Værdighed skred han i Forvejen, 
men alligevel havde han ikke Øjnene fra Ravnen, thi 
den var han bange for. Ravnen var ogsaa helt under- 
ligt til Mode, den vovede kun at se med et halvt Øje 
og fløj fra Træ til Træ; saaledes viste den Vej. 

Bjørnen, Ulven og Haren vare meget nysgerrige og 
opkastede hele Tiden det Spørgsmaal: Hvordan mon 
denne Kong Katzor ser ud? og de saa hvert Øjeblik 
ned ad Vejen, hvorfra de ventede de Fremmede. 

„Der kommer han, der kommer han! Aa, hvor skal 
jeg løbe hen i en Fart!" skreg den lille Hare og løb i 
sin Angst lige ind i Ilden. Bjørnen blev ogsaa for- 
skrækket og løb i sin Befippelse Hovedet mod et Træ, 
saa at den flækkede Pandeskallen. Ulven løb sin Vej 
med Steg og Spid, og for at ikke en skulde blive tilbage 
og fortælle, hvad der var foregaaet, fulgte ogsaa Ravnen 
de øvriges Eksempel. 

De sultne Gæster fandt saaledes hverken Vært eller 
Mad men kun den tomme Plet. Det var endda et Held, 
at Haren imidlertid var stegt godt mør i Ilden. Den 
trak de altsaa frem, gjorde sig til gode med den, og hvis 
de ikke ere døde, leve de den Dag i Dag. 

Der var en Gang en Faareliyrde, som hver evige 
Nat mistede et Faar af den Hjord, der var betroet i 
hans Varetægt. Men hvem Gerningsmanden var, vidste 
ingen, ikke en Gang Hyrden, skønt han Dag og Nat 
selv vogtede Hjorden; han hørte kun Hundene gø, men 
ad hvem eller hvad, kunde han ikke opdage, thi Faarene 
fore til alle Sider, og om Morgenen var der igen et Faar 
borte. Derover blev Faarehyrden meget forknyt og sad 
uden for Stalden og sørgede og græmmede sig. 

Som han saaledes sad, kom en Zigeuncr tilfældigt 
gaaende forbi, han standsede og spurgte: „Hvorfor 
sørger du, hvorfor græmmer du dig saadan, Bacsa?** 

„Spørg mig ikke, mdré*, du kan dog ikke hjælpe 
mig.** 



* Ung. Benævnelse for Zigenneren. I det ung. Zigeuner- 
sprog bet. mora Ven, Kammerat, men maaske kommer 
Navnet af ung. mér 3: Maurer. 

^Det kunde endda være, jeg er en Tusindkunstner, 
betro kun din Hjertesorg til rafig." 

„Sandelig, méré, jeg sørger ikke over andet end 
det, at jeg hver eneste Nat mister et Faar. Hvem eller 
hvad der tager det, ved ingen, ikke en Gang jeg selv, 
skønt jeg nu i en hel Uge ikke har lukket mine Øjne 
og ikke brugt dem til andet, jeg hører kun Hundene 
give Hals, saa fare Faarene til alle Sider, og om Mor- 
genen er der igen et Faar borte/ 

„Ikke andet,** sagde Zigeuneren, „det er min mindste 
Sorg, nu skal jeg passe paa; jeg fanger Tyven, stol kun 
paa mig, giv mig blot en Haandfuld Ostemasse." 

Det fik Zigeuneren, og om Aftenen satte han sig 
ind i Faarestalden og ventede paa, hvad der vilde 
komme. 

Han venter og venter, saa paa een Gang, saadan 
ved Midnatstid, begynde Hundene at give Hals, men 
Faarene blive rebelske og flyve og fare til alle Sider. 
Skønt Zigeuneren brugte sine Øjne, det bedste han 
evnede, saa han dog ingen, men alligevel raabte han: 

Slip Faaret, din Tyveknegt, og kom og lad os to prøve 
Kræfter!" 

Men Fanden, hvem andre var det vel, slap Faaret 
og gik hen til Zigeuneren: 

„Hør, din Zigeunerpjalt, jeg vil ikke slaas med dig, 
men hvis du kan gøre det samme som jeg, vil jeg tro, 
at du er en stærk Mand." 

„Det er mig en let Sag, jeg kan mere end del, 
men lad os nu høre, hvad det er?" 

„Det er ikke andet, end at vi tager to lige store 
Stene, du faar den ene og jeg den anden, og hvis du 
kan knuse Stenen til Mel, ligesom jeg, vil jeg anse dig 
for en stærk Mand, og saa kan du følge med ned til 
Helvede og jeg betaler dig de stjaalne Faar dobbelt." 

Saa opsøgte Fanden to lige store Stene og gav den 
ene til Zigeuneren men beholdt selv den anden. 

„Naa, Kammerat, nu skal du se Løjer," sagde Fan- 
den og knuste Stenen til Mel i sin Haand. „Gør mig 
det efter." 

„Det var ogsaa noget at gøre sig vigtig af, det 
kan lille Miska," sagde Zigeuneren, „men kan du baade 
knuse Stenen til Mel i Haanden og presse Vand af den?" 
Og dermed stak Zigeuneren Haanden ned i Lommen, tog 
Ostemassen frem og pressede den saa længe, indtil der 
løb et Par Draaber Valle ud. „Gør mig det efter, hvis 
du er Karl for din Hat!" sagde Zigeuneren. 

Fanden pressede og pressede Stenen, men han kunde 
ikke pine en eneste Draabe ud af den. 

„Nu tror jeg gerne, Zigeuner, at du er en stærk 
Mand, følg derfor med ned til Helvede, saa skal du faa 
Betaling for Faarene." 

Nu begave Fanden og Zigeuneren sig paa Vej til 
Helvede, og da de naaede derned, førte Fanden Zigeu- 
neren gennem 33 Værelser, saa det havde været galt 

nok at finde tilbage igen, men Zigeuneren var ikke født 
i Gaar, han lod et Kort falde ved Indgangen til hvert 
Værelse. 

I det treogtredivte Værelse laa i en Tjørneseng paa 
en med Jernsøm stoppet Pude Fandens Oldemoder, der 
var saa gammel, at hun ikke ved egen Hjælp kunde 
faa Øjnene op. 

„Hejda, Oldemo'er,** sagde Fanden, „giv mig Nøglen 
til Pengekælderen, for her er en Zigeuner fra den anden 
Verden, han er syv Gange stærkere end jeg, han er min 
Overmand, for medens jeg kun kunde knuse en Sten til 
Mel i min Haand, pressede han oven i Købet Vand ud 
af den." 

„Visvas, Sønneke; tag det tolv Tommers Brækjern 
og luk mine Øjne op, at jeg kan se den Zigeuner.** 

Saa hentede Fanden det tolv Tommers Brækjern og 
aabnede med det sin kære Oldemoders Øjne. Den gamle 
maalte Zigeuneren fra Top til Taa og sagde derpaa til 
sin Søn: 

„Det er jo ikke andet end en lumpen Zigeuner. 
Gaa I nu ud i Skoven, og den, som kan bære de fleste 
Træer hjem paa sin Ryg, han skal være den sejrende." 

Saa gik Fanden og Zigeuneren ud i Skoven, og da de 
kom derhen, begyndte Fanden at rykke store Træer op 
med Rode og lægge dem i Bunke, men Zigeuneren frem- 
tog et Nøgle Hyssing og bandt det fra Træ til Træ, 

hele Skoven rundt. Fanden staar en Stund og ser paa, 
hvad Zigeuneren bestiller, endelig kan han ikke dy sig. 

„Hvad er det, du der bestiller, Zigeuner?** 

„Hvad jeg bestiller, hvad jeg bestiller?! Jeg vil 
blot ikke traske hjem med et Par smaa Pinde, som du, 
men tage hele Skoven paa Nakken." 

„Lad bare være med det, jeg betaler hellere Faarene 
tre Gange!" 

Saaledes gik Zigeuneren igen af med Sejren, og de 
gik hjem sammen, men ingen af dem havde saa meget 
som en Pind med. 

„Motler," sagde Fanden, „giv mig Neglen til Penge- 
kælderen, for Zigeuneren har igen overtrumfet mig; han 
surrede et Reb om Skoven og vilde tage hele Kom- 
mersen paa en Gang." 

„Snik, Snak," sagde Fandens Oldemoder, „tag det 
tolv Tommers Brækjern og luk mine Øjne op, og lad 
mig endnu en Gang se den Zigeuner." 

Saa tog Fanden det tolv Tommers Brækjern og 
lukkede sin kære Oldemoders Øjne op. Fandens Olde- 
moder maalte nu Zigeuneren fra Top til Taa og sagde 
saa til sin Søn: 

„Hør, min Søn, det er jo ikke andet end en lumpen 
Zigeuner, gør derfor endnu en Prøve, og den, som kan 
løbe bedst, skal være den sejrende." 

Fanden og Zigeuneren gik ud paa Marken, og her 

fik Zigeuneren Øje paa en ung Hare, som laa under en 
Busk. Han tog Fanden ved Armen: 

^Hør, du onde Aand, jeg har en lille Broder, han 
kan løbe bedre end du, hvad kan saa ikke jeg; naar jeg 
raaber, at han skal løbe, er han allerede langt borte, 
inden du knap har flyttet en Fod.** 

Zigeuneren raabte og klappede i Hænderne, den 
lille Hare sprang ud fra Busken og satte i Løb, Fanden 
bag efter den, men, sandelig, han indhentede den ikke, 
end sige løb den forbi. 

Saa gik Fanden tilbage til sin Oldemoder og sagde 
til hende: 

„Motter, giv mig Nøglen til Pengekælderen, for 
Zigeuneren har igen overtrumfet mig; jeg har kun løbet 
om Kap med hans lille Broder og ikke en Gang kunnet 
indhente ham.** 

„Snik, Snak, min Søn,** sagde Fandens Oldemoder, 
„tag det tolv Tommers Brækjern og luk mine Øjne op 
og lad mig endnu en Gang se den Zigeuner.** 

Fanden hentede Brækjernet og lukkede sin Olde- 
moders Øjne op. Men den gamle Kone maalte Zigeuneren 
fra Top til Taa og udbrød saa: 

„Pyt, det er jo ikke andet end en lumpen Zigeuner! 
I inaa gøre en Prøve til: gaa ned til Brønden, og den, 
som kan bære det meste Vand hjem, han skal være den 
sejrende.** 

Saa gik de begge to ned til Brønden, og da de kom 

Ungarske Folkeeventyr. II, 4; 

derhen, fyldte Fanden et stort Bryggekar med Vand, for 
saa at tage det paa Nakken og bære dét hjem, men 
Zigeuneren tog sin Tollekniv op af Lommen og gav sig 
til at grave med den rundt omkring Brønden. Fanden 
stod lidt og saa paa, hvad Zigeuneren foretog sig, ende- 
lig kunde han ikke dy sig længer. 

„Hvad gør du der, Zigeuner?" 

„Hvad jeg gør, hvad jeg gør!? Jeg gør ikke andet, 
end at jeg vil grave Brønden ud og bære alt det Vand, 
som er i den, hjem paa en Gang.** 

„Gør endelig ikke det, saa betaler jeg dig hellere 
de sljaalne Faar, gør endelig ikke det, saa havde vi jo 
ikke en Drik Vand, og det kan saamænd være hedt nok 
i Helvede i Forvejen.** 

Saaledes blev Zigeuneren igen den sejrende. 

Nu gik de begge hjem, og Fanden sagde til sin 
Oldemoder: 

„Giv mig nu Nøglen til Pengekælderen, Zigeuneren 
er igen bleven min Overmand, for, tænk bare, han vilde 
slæbe hele Brønden hjem paa en Gang.** 

„Snik, Snak, Sønneke,** sagde Fandens Oldemoder, 
„hent mig det tolv Tommers Brækjern og luk mine Øjne 
op, og lad mig endnu en Gang se den Zigeuner.** 

Fanden hentede igen Brækjernet og lukkede sin 
kære Oldemoders Øjne op. Men den gamle Kone maalte 
Zigeuneren fra Top til Taa og udbrød saa: 

„Det er jo ikke andet end en lumpen Zigeuner. 

Men siden han har bestaaet sine tre Prøver og er bleven 
den sejrende, skal du ikke lade ham gaa i Dag men lad 
ham lægge sig paa Jernsengen i Værelset inde ved 
Siden af." 

Saaledes blev det. De nødte Zigeuneren til at blive 
Natten over og lode ham lægge sig i Jernsengen. Men 
han lugtede Lunten; denne store Venlighed gjorde ham 
mistænksom, og han lurede derfor ved Nøglehullet. Han 
spidsede Øren og phidselig begyndte den gamle Kone: 

„Hør, Sønneke, hvad har du vel din tolv Centners 
Jernkølle til, uden til at give denne lumpne Zigeuner en 
Sinkedus med den; hæ?!** 

„Det er sandt, Motter, det er ikke faldet mig ind." 

Men Zigeuneren havde hørt det hele. Han var ikke 
sen men lagde en stor Træstamme i Sengen, og paa dens 
øverste Ende anbragte han en Jerngryde. Selv skjulte 
han sig bag Sengen. 

Noget efter kom Fanden listende ind med sin tolv 
Centners Jernkølle, svingede den og gav Jerngryden et 
Slag, at den blev saa flak som en Pandekage, ret som 
om Lynet var slaaet ned i den. 

„Halløj, Kammerat!" udbrød Zigeuneren, „jeg trænger 
ikke til at kløes i Hovedet med din Jernkølle!" 

Fanden blev saa forskrækket over, at denne Zigeuner 
havde saa haard en Hjerneskal, at han smed Jernkøllen 
og sammen med Zigeuneren gik ned i Kælderen og 
fyldte en Sæk med Penge som Vederlag for de stjaalne 

Faar* Zigeunereu kuude ikke en Gang rokke Sækken, 
derfor greb han paany til et Fif. 

„Hør, Kammerat,** sagde han, „jeg har jo ikke 
bragt Faarene herned, derfor vil jeg heller ikke bære 
Betalingen op; du maa udbetale Pengene i den anden 
Verden, værsgo og tag Sækken paa Nakken, ellers ..." 

„Men hvordan tør jeg vise mig blandt din Slægt; 
naar I er saa stærke, slaar I mig jo straks ihjel!" 

„Du skal ikke være bange, jeg er jo hos dig, for 
selv om de siger: Ej, dade*\ skal du ikke bryde dig om 
det, men siger de: dikhecz**\ saa er det bedst, du stikker 
af, for saa indestaar jeg ikke for, at du ikke trækker 
det korteste Straa." 

Fanden tog saa Pengesækken paa Nakken, og i en 
Fart kom de op til den anden Verden, foran Zigeunerens 
Hytte. Her løb de mange, nøgne Unger, store og smaa, 
Faderen i Møde og raabte; „Ej, dade^ dadel" 

„Dikhecz, hvad har du i Sækken?** 

Men aldrig saa snart hørte Fanden Ordet „dikhecs^, 
før han smed Sækken og løb, som om han aldrig havde 
været der. 

Zigeuneren udbetalte nu Hyrden Vederlaget for 
Faarene, og Resten af Pengene delte de broderligt imel- 
lem sig. 

* dadCj Fader. ** dikhecSy ung. Øgenavn for Zigeuneren 
(jfr. ung. Zigeunersprog: dikhav o: at se). 

Ved et stort Hav laa en lille Landsby, og i denne 
Landsby boede en Enke, som havde en smuk, lille Dreng 
med Roser paa Kinderne. Denne lille Dreng var fedt 
med en Sabelskede paa venstre Side, og eftersom Dren- 
gen voksede, voksede ogsaa Skeden med ham. Samme 
Dag, den lille Dreng blev født, stak Spidsen af en Sabel 
op af en lille Høj i Enkens Have, og Spidsen tog til 
ligesom Skeden ved Drengens Side. Da Drengen var et 
Aar gammel, fandt han Sabelen ude i Haven, og hver 
Dag ved Solnedgang prøvede han den i Skeden. En 
Aften, da Solen var gaaet ned, lagde den lille Dreng sig 
til Hvile og faldt i en tryg Søvn. Næste Dag, da 
Morgenrøden lagde sit Purpurtæppe over Haven, løb han 
fornøjet sin Moder i Møde ; da Klokken ringede, var hun 
staaet op. ^Moder, Moder!** raabte han, „du kan ikke 
tænke dig, hvad jeg har drømt!" 

„Hvad har du da drømt, min Søn?** spurgte Moderen. 

„Jeg fortæller det ikke til nogen ^ før Drømmen er 
gaaet i Opfyldelse." 

„Men jeg vil vide det/' sagde hans Moder i Vrede, 
„og hvis du ikke fortæller det, saa prygler jeg dig.** 

Forgæves truede Enken sin lille Søn; hverken med 
gode Ord eller Trusler kunde hun komme nogen Vej 
med ham; til sidst slog hun ham, men det nyttede heller 
intet. Den lille Dreng gik ud i Haven og knælede ned 
ved Siden af den lille Sabel, som havde den Egenskab, 
at den bestandigt bevægede sig en Kreds og saarede 
enhver, som rakte Haanden ud imod den, kun ikke den 
lille Dreng. Sabelen for op af Jorden og smuttede i 
Skeden, den lille Dreng betragtede længe sit Vaaben og 
græd bittert. 

Medens han sad her i Haven og græd, kom Lan- 
dets Konge just kørende forbi. Kongen hørte Graaden, 
lod Vognen holde og befalede sin Tjener at gaa ind i 
Haven, se, hvem det var, der græd, og faa Aarsagen at 
vide. Tjeneren adlød, og da han kom tilbage, sagde 
han: „Det er en lille Dreng, Herre Konge, han sidder 
inde mellem Blomsterne og græder, fordi hans Moder 
har slaaet ham." 

„Hent ham, min gode Tjener, og sig, at han skal 
komme til Kongen, som aldrig græder og ikke kan taale 
at høre nogen græde." 

Tjeneren hentede Barnet og aftørrede dets Taarer, 
og Kongen spurgte den smukke, lille Dreng: „Har du 

Ly&t til at følge med mig, jeg vil antage dig som min 
Søn?" 

„Det vil jeg gerne, høje Konge, hvis min Moder . 
giver mig Lov." 

„Gaa ind til Drengens Moder," sagde Kongen til sin 
Tjener, „og sig til hende, at jeg, Kongen, vil tage hendes 
Søn med til mit Slot, og hvis han arter sig vel, vil jeg 
give ham mit halve Kongerige og den smukkeste af 
mine Døtre." 

Den fortørnede Enke græd af Glæde og satte selv 
sin Søn paa Kongens Skød og kyssede Majestætens 
Haand. „Vær nu ikke saa egensindig i din kongelige 
Faders Gaard, som du har været det i din Moders Hus!" 
Med disse Ord forlod den gamle Kone sin lille Søn, som 
atter begyndte at græde. — Den lille nybagte Prins bad 
om at maatte stige ned af Vognen, og løb ind i Haven, 
rev den lille Sabel op af Jorden og stak den i Skeden; 
men Sabelen blev ved at klirre i den. 

Da Vognen var kørt ei" godt Stykke, og den lille 
Dreng havde grædt sig dygtigt ud, sagde Kongen til 
ham: „Hvorfor græd du, min lille Søn, før, der inde i 
Haven?" 

„Jeg græd," svarede Drengen, „fordi min Moder 
skændte paa mig og slog mig!" 

„Hvorfor skændte hun da paa dig og slog dig?" 
spurgte Kongen. 

„Fordi jeg ikke vilde fortælle hende min Drøm." 

«, Hvorfor vilde du da ikke fortælle din Drøm til din 
stakkels Moder?" 

„Fordi jeg ikke fortæller den til nogen, før den er 
gaaet i Opfyldelse.** 

„Du fortæller den nok, naar vi kommer hjem,** sagde 
hans kongelige Fader smilende. 

Den tredje Dag kom de til Kongens Residens. 
Dronningen og hendes tre Døtre bleve saare glade over 
den smukke, lille Dreng, som Kongen havde bragt med, 
og de unge Prinsesser viste ham alle deres smukke 
Ting og vidste ikke, hvad godt de skulde gøre ham. 

„Gør nu ikke for megen Stads af ham,** sagde den 
vise Konge, „han fortjener det ikke, fordi han skjuler 
en Hemmelighed, som han ikke vil betro til nogen.** 

„Han fortæller den nok til mig,** sagde den ældste 
Prinsesse. 

Den lille Dreng rystede paa Hovedet. 

„Nej. men til mig,** sagde den næstældste. 

„Nej,** svarede Drengen barsk. 

„Du fortæller den til mig,** sagde den yngste ind- 
smigrende. 

„Jeg fortæller ikke min Hemmelighed til nogen, før 
den er gaaet i Opfyldelse, — jeg slaar den, som vover 
at spørge mig,** sagde Drengen truende. 

Kongen saa bedrøvet til sin Hustru og sine Døtre, 
og han kaldte paa sine Tjenere, overgav Drengen til 

•dem og sagde: „Bring dette stivsindede Barn til eders 
Hus, han hører ikke hjemme i det kongelige Slot/ 

Sabelen ved den lille Drengs Side klirrede stærkt, 
men Tjeneren udførte den kongelige Herres Befaling og 
førte BarAet hen til det Sted, hvor de boede. Drengen 
græd, da de førte ham bort fra det kongelige Slot, men 
Tjenernes Børn trøstede ham, gav ham Frugt og legede 
for ham. I Løbet af et Par Timer havde Børnene nær- 
met sig til hverandre, og den lille Dreng boede hos 
dem, indtil han var bleven fjorten Aar. — Kongens 
ældste Datter var bleven gift med den Konge, der boede 
paa den anden Side af Havet, men den yngste var gifte- 
færdig. En Gang løb hun fra Slottet ned til Tjenernes 
Hus og saa der Drengen, der var bleven saa smuk, at 
hans Lige ikke fandtes i syv Gange syv Lande. Prin- 
sessen blev meget overrasket, da hun endnu aldrig havde 
set saa smuk en Knøs, og hun sagde til ham: „Hvis 
du vil fortælle mig din Hemmelighed, saa er du min og 
jeg din, og Greven skal ikke adskille os.** 

Men Drengen slog den spørgende Prinsesse, saaledes 
som han den Gang havde sagt. Prinsessen løb græ- 
dende til sin kongelige Fader og forklagede den stygge 
Dreng. 

Den gamle Konge blev meget vred og lovede højt 
og dyrt: „Om han saa havde tusinde Sjæle, skal han 
dø, eller mit Navn være som et Fnug for Vinden." 

Paa den vestlige Side af den kongelige Residens- 
blev der endnu samme Dag, Enkens Søn havde slaaet 
Kongens Datter, rejst en stor Galge. Hele Byen drog 
ud til* Galgebakken. Mestermanden bandt den unge 
Knøses Hænder paa Ryggen. Sabelen ved hans Side 
klirrede. Den larmende Mængde blev tavs. Da Dom- 
men var bleven forelæst, opstod der et pludseligt Røre. 
Hen imod Galgen kørte en prunkende Karet, og i den 
sad Ungarernes Konge. Kareten standsede neden for 
Galgebakken, den ungarske Konge steg ud og bad om 
Naade for Synderen. Den fortørnede Konge sagde, at 
han havde al Grund til at hænge denne Knægt, der 
havde slaaet hans Datter, blot fordi hun spurgte ham 
om hans Hemmelighed; „men Hemmeligheden er en 
Drøm, som han først vil fortælle, naar den er gaaet i 
Opfyldelse.** 

„Overlad mig Synderen, min kongelige Broder," 
sagde den ungarske Konge, „jeg skal nok faa Hemme- 
ligheden at vide, jeg har en smuk Datter, som kun kan 
lignes ved Morgenrøden; til hende fortæller han den 
nok." 

Sabelen ved Knøsens Side klirrede. 

Kongen overgav Fangen til den ungarske Konge, 
som tog ham ind i Vognen til sig og bad ham fortælle 
sin Hemmelighed. 

„Det kan jeg ikke, Herre Konge," svarede Knøsen 
sørgmodigt, „før den er gaaet i Opfyldelse.*' 

„Du fortæller den nok til min Datter," sagde den 
ungarske Konge smilende. 

„Til ingen," sagde Knøsen bestemt, og haji« Sabel 
klirrede stærkt. 

Efter et Par Dages Forløb kom Kongen og den 
fremmede Knøs til Ofen. Kongens Datter spadserede netop 
i Haven; da hendes Fader kom hjem, ilede den smukke 
Prinsesse ham i Møde. og da hun kyssede hans Haand, 
fik hun Øje paa den smukke Knøs, hvis Lige hun endnu 
aldrig havde set. 

„Har du bragt ham med fra Feernes Land?" spurgte 
Prinsessen. „Saa skøn en Søn har ingen jordisk Kvinde 
baaret paa sin Arm." 

„Min kære Datter, jeg bringer ham ikke fra Feernes 
Land men fra Galgen," svarede Kongen fortørnet paa 
sin Datter, som endnu aldrig havde talt til en Mand og 
nu pludselig fandt Beha«; i denne Knøs. 

Lige meget, kære Fader," udbrød den rødmende 
Prinsesse, „selv om du ogsaa bringer ham fra Galgen, 
saa er han min og jeg haiis, selv Graven skal ikke ad- 
skille os." 

„Min kære Datter, han vil alligevel blive vred paa 
dig, saa snart der spørges om hans Hemmelighed," sagde 
Kongen, mod i Hu; „han er ikke udsprungen af konge- 
ligt Blod, hans Plads er blandt Tjenerne." 

„Selv om han vilde dræbe mig eller kradse mine 
Øjne ud, vilde jeg ikke fortørnes paa ham," sagde Prin- 

sessen, „han fortæller mig sin Hemmelighed, han skal 
leve i mine Tanker, han skal ho i mit Hjerte." 

Kongen rystede paa Hovedet og sendte den unge 
Knøs ned i Havehuset, for at han der kunde adsprede 
sig ved Læsning. 

Der var ikke gaaet en Uge, saa iførte den dejlige 
Prinsesse sig sin skønneste Kjole og gik ned i Have- 
huset, for der at besøge den ensomme Knøs og lokke 
Hemmeligheden ud af ham. 

Da den unge Knøs saa den dejlige Prinsesse i den 
kostelige Dragt, faldt Bogen ham ud af Haanden, han 
stirrede blot men kunde ikke sige et eneste Ord. Prin- 
sessen talte til ham med saa smuk en Stemme, som 
hans Øre enduu aldrig havde hørt. 

„Sig mig, unge Mand, hvorfor jeg kommer til dig? 
hvis du kan gætte det, bliver jeg din." 

„Min Due, min Engel," sagde Knøsen med flam- 
mende Aasyn, „jeg siger det heller ikke til dig; hvis du 
vil gaa herfra i Fred, spørg saa ikke derom.'' 

Men Prinsessen ænsede ikke hans Advarsel, men 
bad og tryglede. Til sidst blev Knøsen vred og gav 
Prinsessen en saadan Kindhest, at hun fik Næseblod. 

Med et Skrig løb Prinsessen hjem til Slottet, hvor 
hendes Fader ventede paa hende. Ved Synet af Blodet, 
som løb ned ad det smukke Barns prægtige Kjole, raabte 
han fra Vinduet ned i Haven: „Din Drageyngel, du 
skal dø af Sult!" og han klappede sin Datters Kind. 

Endnu samme Dag sendte Kongen Bud efter alle de 
Murere, som vare i Staden, og befalede, at de straks 
skulde opføre et firkantet Taarn, i hvilket der kun var 
Plads til en Stol og et lille Bord; Bordet skulde ikke , 
være større end at en Bønnebog kunde ligge paa det. 
I Løbet af to Timer var det lille Taarn færdigt. Murerne 
vare allerede paa Vej til Kongen for at melde ham, at 
Arbejdet var udført, da de mødte Prinsessen, som stand- 
sede den af Murerne, hvem hun ansaa for den ældste, 
og spurgte, om han ikke i det lille Taarn kunde an- 
bringe en Aabning, hvor igennem der kunde stikkes en 
Tallerken Mad og en Flaske Vin, men som ingen kunde 
opdage. 

„Jo vel kan jeg det,** svarede den gamle Murer, 
„og det skal jeg ogsaa gøre.** — Et Kvarter efter var 
Aabningen færdig, Prinsessen betalte Mureren rundeligt 
og skyndte sig hjem. 

Ved Solnedgang blev det hemmelighedsfulde, unge 
Menneske mellem en Afdeling Soldater ført ud til Taarnet, 
og efter at hans Synder vare opregnede, blev Indgangen 
muret til. 

Men Prinsessen lod ham hverken sulte eller tørste, 
tre Gange om Dagen besøgte hun den Indmurede og 
bragte ham de Bøger, han bad om. Hver tredje Dag 
gik Kongen og hans Sekretær hen og saa til Fangen, 
om han ikke var død, men fandt ham stadigt i Live. 
Det undrede Kongen. — 

Saa hændtes det en Gang, at den tyrkiske Kejser 
sendte et Brev til den ungarske Konge, og Overbringeren 
af Brevet havde tre Rørstængler med, i Brevet skrev 
den tyrkiske Kejser, at hvis Kongen ikke kunde sige 
ham, hvilken af de Stængler der havde siddet nærmest 
ved Roden, hvilken der var Mellemstykket og hvilken 
den øverste Del, vilde han paaføre Ungarn Krig. Kongen 
blev meget forskrækket og bedrøvet. Prinsessen lagde 
Mærke til Faderens Sorg og spurgte: „Hvorfor sørger 
min kongelige Fader saa saare?" 

„Skulde jeg ikke sørge, sagde Kongen, „se, her 
sender den tyrkiske Kejser mig tre Rørstængler og 
skriver, at dersom jeg ikke siger ham, hvilken af disse 
der er Rørets øverste og mellemste Del og hvilken Rod- 
stykket, vil han bekrige mit Land.** 

„Ungarernes Gud vil hjæJpe, kære Fader," sagde 
Prinsessen, og kort efter stod hun ved A åbningen i 
Taarnet. Hun meddelte Fangen den tyrkiske Kejsers 
Budskab og sin Faders Bekymring. 

„Gaa hjem, mit Hjerle, min fagre Elskede! læg dig 
til at sove, og naar du vaagner, sig saa til din konge- 
lige Fader, at du har drømt, at naar han lægger Stæng- 
lerne i lunkent Vand, vil han erfare, fra hvilken Del af 
Røret Stykkerne hidrøre, fordi det Stykke, som synker 
til Bunds, er det, der sad nærmest ved Roden, det 
Stykke, som hverken synker til Bunds eller svømmer 

oveiipaa, det mellemste Stykke, men det, som svømmer 
oveiipaa, er Rørets øverste Del. 

Prinsessen ilede hjem, lagde sig til at sove, og da 
hun vaagnede, fortalte hun Faderen den Drøm, hendes 
Hjertenskær havde lært hende. Kongen gjorde, som 
Prinsessen sagde, og Rørstykkerne betegnede han paa 
den Maade, at i det Stykke, der var nærmest ved Roden, 
gjorde han eet Indsnit, i det mellemste to og i det 
øverste tre, og sendte Forklaringen til den tyrkiske 
Kejser. Rørstykkerne vare netop voksede saaledes, som 
den ungarske Konge havde betegnet det, og den tyrkiske 
Kejser erklærede ikke Ungarn Krig. 

Da der var gaaet et Aar, skrev den tyrkiske Kejser 
paany til den ungarske Konge og sendte ham tre Føl; i 
Brevet stod, at dersom han ikke kunde sige ham, 
hvilket af de tre Føl, der var født om Morgenen, hvilket 
om Middagen og hvilket om Aftenen, vilde han bekrige 
Ungarn. 

Kongen blev atter sorrigfuld og Prinsessen spurgte 
igen om Aarsagen til hans Sorg, og Kongen fortalte 
hende om den tyrkiske Kejsers Brev og Forlangende. 

„Gud vil ogsaa hjælpe denne Gang, min kære konge- 
lige Fader," sagde Prinsessen trøstende, og en halv Time 
efter stod hun hos sin Hjertenskær og fortalte ham 
sin Faders Nød og Kvide. 

„Gaa hjem, mit Hjertes Afgud," sagde Fangen, 

„læg dig til at sove og skrig saa i Søvne. Naafr din 
Fader spørger, hvad der er i Vejen, sig saa, du 
drømte, at den tyrkiske Kejser havde sendt sine Folk 
ud etter din Fader for at føre ham fangen til Kejseren, 
fordi han ikke kunde besvare Kejserens Spørgsmaal; 
men just, som de bandt din Fader, drømte du, at den, 
som havde slaaet dig paa Øret, paa en eller anden Maade 
var sluppet ud af Taarnet og forklarede, naar Føllene 
vare komne til Verden.'' 

Prinsessen løb hjem og gjorde, som Fangen havde 
raadet hende. 

Den næste Dag brød de Muren ned og førte Fangen 
frem for Kongen. 

„Gud har holdt sin Haand over dig, min Søn, i dit 
lange Fængsel; jeg er ogsaa villig til at skænke dig 
Livet, men først maa du opklare en vigtig Sag. Her er 
den tyrkiske Kejsers Brev, læs det ... de tre Føl staa 
i min Stald . . . kan du besvare dette Brev?" 

„Ja, Herre Konge,'' sagde den løsladte Fange, „men 
først spørger jeg Eder om een Ting: Har I tre Truge, 
som ere ganske ens?" 

„Nej,** svarede Kongen, „men de kan faas.** 

Et Kvarter efter stode Trugene færdige, lige store 
og ganske ens. 

„Herre Konge," sagde den unge Mand, „lad nu 
fylde Havre i det ene Trug, nyslaaet Græs i det andet, 
men Hø i det tredje; det Føl, som søger til Havren, er 

født om Morgenen, dét, som søger til Græsset, om Mid- 
dagen, men det, som vælger Høet, er født om Aftenen.** 

Kongen fulgte Raadet, mærkede Føllene og sendte 
dem tilbage. Den tyrkiske Kejser var fornøjet med 
Svaret og paaførte ikke Ungarn Krig. 

Nu havde den tyrkiske Kejser en Søster, som var 
en Heks. „Hvad skal vi dog gøre for at faa Ungarn i 
vor Magt?** spurgte han hende. „Hvordan gaar det til, 
at Kongen altid svarer saa kløgtigt og ret paa hvert af 
mine Spørgsmaal?** 

„Den ungarske Konge har ikke selv besvaret disse 
Spørgsmaal,** svarede Heksen, „det er en ung Mand, 
som er Søn af en fattig Kone men vil ende som Konge 
i Ungarn; hvis du ikke dræber ham, vil du forgæves 
spidse Munden efter Ungarn.** 

Igen indløb der Brev fra den tyrkiske Kejser til 
den ungarske Konge: at hvis han ikke sendte ham den 
unge Mand, en fattig Kones Søn, som var i hans Gaard, 
erklærede han Landet Krig. 

Bedrøvet gav Kongen Brevet til den brave, unge 
Mand, men da han havde læst det, svarede han: „Jeg 
frygter ikke for en skabet Hund,** og ved hans Side 
klirrede Sablen saa stærkt som aldrig før. „Der behøves 
kun to unge Mænd, der skulle være hinanden saa lig 
som to Draaber Vand; jeg skal male mit Ansigt, at det 
ligner deres, og ere vi tre alle ens, saa frygter jeg ikke 
hele Verden.** 

Ungarske Folkeeventyr. II. 5 

I Kongens Residens var der to Brødre, som man 
ikke kunde skelne fra hinanden; den unge Mand malede 
sit Ansigt som deres, og de droge nu alle tre til Tyrkiet. 

Alt i Frastand lugtede Heksen de Fremmede. Da 
de traadte ind i den tyrkiske Kejsers Palads, hilste de 
alle tre samtidig, bøjede sig samtidig, besvarede sam- 
tidig Kejserens Spørgsmaal, satte sig samtidig til Bords, 
førte samtidig Maden til Munden, rejste sig samtidig 
fra Bordet, bøjede sig samtidig og gik paa Kejserens 
Vink ind i Sovekammeret. Kejseren kunde ikke kende 
Forskel paa de tre unge Mennesker og vilde ikke dræbe 
dem alle tre. Men Heksen vidste, hvem der var den 
rette, og forklarede sin Broder Forskellen mellem de tre, 
men han kunde ikke fatte det. 

„Naa, saa vil du, min kejserlige Broder, i Morgen 
erfare hvem det er, du skal dræbe," sagde Heksen; „den, 
af hvis Skjortekrave der er klippet en Flig, det er den 
ungarske Konges Mand.** 

En Time før Midnat, naar Heksene ere usynlige og 
endog kunne slippe gennem et Naaleøje, smuttede den 
fule Heks gennem Nøglehullet ind i Værelset, hvor de 
unge Mennesker sov. Alle tre laa i een Seng; Enkens 
Søn laa yderst. Med en lille Saks, hun havde hos sig, 
afklippede Heksen en lille Flig af hans Skjortekrave og 
smuttede saa ud igen. Men da Enkens Søn klædte sig 
paa, saa han i Spejlet, at der var klippet en Flig af 

hans Skjortekrave, og klippede nu lige saa meget af 
sine Ledsageres. 

Kejseren lod de tre unge Mænd kalde til sig. Hek- 
sen stod henne ved Vinduet, da de traadte ind, og blev 
højligt forbavset ved at se, at de alle tre havde en Flig 
klippet af deres Skjortekrave. Efter at de havde spist 
Frokost, bukkede de og toge Afsked. 

Den ungarske Konges Datter var opfyldt af Tvivl 
og Uro, medens hendes Hjertenskær var borte, men da 
hun endelig en Aften fandt ham sund og frisk i Faderens 
Slot, blev hun saare glad og bad sin kongelige Fader 
om, at de maatte faa hinanden. Kongen svarede intet 
dertil. Prinsessen gentog dog bestandigt sin Bøn, og en 
Aften, da hun atter havde bønfaldt Faderen om at op- 
fylde hendes Ønske, besvimede hun pludselig. Hun 
havde faaet Øje paa et Brev fra den tyrkiske Kejser, 
hvori denne begærede, at Kongen skulde sende den unge 
Mand alene til ham, fordi han var farlig for Ungarn. 
Den gamle Konge lod Datteren bringe Brevet til den 
unge Mand; grædende overrakte hun ham det. 

„Græd ikke, mit Hjertes Elskede I Gud og hans Magt 
er med mig," trøstede Enkens Søn hende. „I Morgen 
tidlig, naar Solen staar op, drager jeg af Sted, og inden 
et Aar skulle vi tilhøre hinanden." 

Den tapre Helt drog nu alene til den tyrkiske Kejser, 
og da han kom til hans Gaard, mødte han der Heksen, 

som hviskede til ham: „Er du nu endelig kommen til 
det skønne tyrkiske Land/ — Sabelen klirrede. Den 
unge Mand hørte ejheller paa Heksens Ord. 

Da han betraadte Paladsets Tærskel stode femten 
bevæbnede Tyrker overfor ham. Sabelen for ud af 
Skeden og huggede dem alle sønder og sammen men 
rørte ikke Kejseren. 

Om Natten vilde Heksen stjæle den unge Mands 
Sabel, men fluks sprang den ud og huggede Heksens 
Jern næse af. 

Næste Morgen stillede Kejseren en hel Hær op imod 
den unge Mand, men Kaarden svingede saa hurtigt rundt, 
at hverken Sværd eller Bolte rørte ham, men Tyrkerne 
faldt alle til Hobe. 

Den ungarske Konges Datter var fortvivlet, da hendes 
Hjertenskær ikke kom til den bestemte Tid og bad derfor 
sin Fader saa længe, indtil han lod sin Hær drage ud 
mod Tyrkiet. Men i Spidsen for Hæren red Prinsessen 
i Soldaterdragt. Men en Mil fra Hovedstaden mødte 
Hæren den unge Mand, og ledsagede ham nu til den 
ungarske Konges Slot og udraabte ham til Tronfølger. — 

Den unge Tronfølger drog derpaa med nogle tusinde 
Soldater til det Land, hvor han var født. Hans Moder 
blev saare forskrækket ved Synet af de mange Soldater 
og tænkte, at de vilde lægge Byen øde. Hun skælvede 
som et Espeløv, da en ung, rigt klædt Mand steg af sin 
Hest og kom hen til hende. Meri hvor forundret blev 

hun ikke, da den unge Mand greb hendes Haand, kyssede 
den og sagde: „Naa, kære Moder, nu skal jeg fortælle 
dig, hvad jeg drømte den Gang. Jeg drømte, at jeg 
blev Konge i Ungarn. Nu er min Drøm gaaet i Op- 
fyldelse. Den Gang, du spurgte mig derom i min Barn- 
dom, vilde jeg ikke sige det, fordi du vilde have bragt 
det videre, og den ungarske Konge vilde have ryddet 
mig af Vejen. Gud signe dig, at du slog mig, for hvis 
du ikke havde slaael mig, havde Kongen ikke taget mig 
med sig og saaledes heller ikke villet lade mig hænge, 
og hvis han ikke havde villet lade mig hænge, havde 
den ungarske Konge ikke taget mig med sig . . . Nu 
drager jeg bort for at holde Bryllup/ 

Og saaledes skete det. Han drog hjem med sine 
Soldater og giftede sig med den ungarske Konges Datter, 
og hvis han ikke er død, lever han den Dag i Dag. 



Digitized by 



Google 



Den gamle Mands Lam. 

Der var en Gang en gammel Kone, som havde tre 
Sønner, men de to ældste vare luddovne. 

Da hun ikke længer havde noget at bide og brænde, 
sendte hun sin ældste Søn ud, for at han skulde søge sig en 
Tjeneste. — Trodsig begav Knægten sig af Sted, og under- 
vejs mødte han en gammel Mand. 

,^Hvor skal du hen, min Søn?" spurgte den gamle. 

„Jeg skal se mig om efter en Tjeneste, Fa'erlil, 
vidste jeg blot, hvor jeg skulde søge en." 

„Saa bliv med det Samme hos mig!** sagde den 
venlige gamle. „Hos mig har Aaret kun tre Dage. Du 
har ikke andet at gøre end hver Morgen at drive mine 
Lam ud paa Græs; du skal blot gaa bag efter dem, 
ikke jage dem tilbage, men kun gaa, hvor de fører dig 
hen. Her har du en lille Kasse, i den kommer du en 
Haandfuld af det Græs, de æder, og her er en lille Flaske, 
som du fylder med det Vand, de har drukket af. Jeg 

plejer hver Dag at se efter, hvilket Græs, de æde, og 
hvilket Vand, de drikker.** 

Knægten lovede den gamle at gøre sine Sager 
ordentlig, og næste Morgen drev han Lammene ud paa 
Græs, men Hjorden gik af sig selv derhen. Et lille 
Lam gik hele Tiden ved Hyrdens Side og gned sig 
undertiden op af ham, men den raa Hyrde p"-flFede til 
den lille Stakkel og bad det flytte sig. Det varede ikke 
længe, saa kom de til en forfalden Bro, der hverken 
havde Rækværk eller Tværbrædder men kun bestod af 
to Bjælker, som laa over Pælene. Lammene gik over, 
det ene efter det andet, men det lille Lam blev til sidst, 
og som for at opmuntre Hyrden, at han blot skulde 
holde sig fast ved dets Uld, gik det helt hen til ham 
og saa paa ham, som om det vilde sige: „Kom kun 
med.** 

Men den dovne Knægt vendte sig brummende om: 

„Gaa blot, 1 dumme Dyr, naar det lyster jer; jeg 
for min Part har ikke Lyst til at plumpe i Vandet.** 

Noget efter kom Lammene tilbage, i god Orden, og 
sloge ind paa Hjemvejen. ^Hvad skal jeg nu gøre, 
hvad Slags Græs skal jeg nu komme i Kassen og hvad 
skal jeg fylde i Flasken, siden disse Lam ikke har ædt 
saa meget som et Græsstraa eller drukket en Draabe?** 

Han betænkte sig dog ikke længe men tog en Haand- 
fuld Græ.s og kom den i Kassen og fyldte Flasken med 
Vand fra Aaen og gik saa hjem bag efter Hjorden, 

Da han var kommen hjem. sagde den gamle: „Naa, 
min Søn, er du nu der med Hjorden! — Lad mig nu 
se Græsset, de har ædt, og Vandet, de har drukket?" 

Knægten gav ham Kassen og Flasken. 

Den gamle rystede paa Hovedet. 

„Ak, min Søn, du har iniet bragt mig af det, mine 
Lam har ædt og drukket. Bring mig det i Morgen.** 

Næste Morgen drev den dovne Knægt igen Hjorden 
ud paa Græs, og det gik ganske som den foregaaende 
Dag. Igen jog han det lille Lam bort fra sig, og igen 
fulgte han ikke med Lammene over Broen, men ventede 
paa dem, indtil de kom tilbage. Saa kom han igen en 
Haandfuld Græs i Kassen og fyldte Flasken med Vand 
fra Aaen, og det, skønt de ikke havde rørt Græsset eller 
saa meget som set til Vandet. 

Den gamle rystede igen paa Hovedet. 

Den tredje Dag bar den dovne Hyrde sig ad, ganske 
som de to foregaaende. Da han saa var kommen hjem, 
sagde den gamle til ham: 

„Naa, min Søn, din Tid er udløben, hvad vil du 
saa have i Løn? et Fad fuldt af Guld eller den evige 
Salighed?" 

Knægten betænkte sig ikke længe. „Hvor er Gul- 
det?" sagde han. 

Den gamle bragte et Fad, fyldt med roden Guld, 
og rystede det ud i Ærmet paa Knægtens /Søter (Kappe). 

Næste Morgen begav Knægten sig paa Vejen hjem; 

han kunde næppe vente, til det blev Dag. Undervejs 
gik han ind i en Csdrda (Kro) og spiste og drak af 
Hjertenslyst. Da han var fuldstændig beruset, tog hans 
Drikkebrødre alt Guldet ud af Ærmet paa hans Szftr, 
men lod ham selv ligge. Tomhændet, som han var gaaet 
ud, kom han hjem igen. 

Nu sendte Moderen den næstældste Søn ud, for at 
han skulde søge sig en Tjeneste. Han var ikke et Haar 
bedre end sin Broder og bar sig ad, ganske som han, 
da den gamle Mand havde taget ham i sin Tjeneste. 
Da de tre Dage vare gaaede, valgte han ogsaa Guldet 
som Løn og spillede det paa Hjemvejen op i Csårdaen. 

Ogsaa han kom tomhændet tilbage til sin Moders Hus. 

Den gamle Kone græmmede sig saare. Hvad skulde 
det dog blive til, naar hendes to ældste Sønner ikke 
kunde fortjene en Smule. Hendes yngste Søn trøstede 
hende : 

„Græd ikke, kære Moder, nu skal jeg se mig om 
efter en Tjeneste; jeg skal nok bringe Penge hjem til 
dig." 

Det vilde Moderen ikke og holdt ham tilbage; han 
var alt for lille endnu. Men en Morgen var Drengen 
borte. 

Som han gaar hen ad Vejen, møder han den gamle 
Mand. 

„Hvor skal du hen, min Søn?** spurgte den gamle. 

„Jeg søger en Tjeneste, kære, gamle Fader. Min 

stakkels Moder er lige ved at dø af Sult, hun har 
hverken at bide eller brænde. Jeg vilde gerne hjælpe 
hende." 

„Jeg ser, at du er et godt Barn/ sagde den gamle 
Mand, „og jeg vil gerne tage dig i min Tjeneste; er det 
dig tilpas, saa bliv hos mig, du skal ikke komme 
nogen Skade til." 

Drengen fulgte med den gamle Mand, og da de kom 
hjem, sagde den gamle til ham: 

„Ja, min Søn, du har ikke andet at gøre end at 
drive mine Lam ud paa Græs. Men hos mig har Aaret 
kun tre Dage, saa længe og ikke længer har du at tjene 
hos mig. — Her er en lille Kasse, stik den i Ærmet 
paa din Sziir, og tag denne lille Flaske. Hver Dag kom- 
mer du lidt af det Græs, mine Lam æde, i Kassen, og 
lidt af det Vand, de har drukket af, i Flasken. Har 
du forstaaet mig?** 

„Ja," svarede den lille Dreng. 

Da han næste Morgen drev Lammene ud paa Græs, 
kom det lille Lam, som hans ældre Brødre bestandigt 
havde stødt fra sig, venligt springende hen til ham og 
gned sig op ad ham, saa at den lille Hyrde fik Lammet 
saa kær, han klappede dets bløde Skind. Da de kom 
til den gamle, forfaldne Bro, gik Lammene smukt, en 
for en, over Bjælkerne, men Drengen blev helt for- 
skrækket, han vidste ikke, hvordan han skulde komme 
over. 

Det lille Lam saa opmuntrende paa ham og gav sig 
til at tale. 

„Vær ikke bange, du lille Hyrde! hold dig kun fast 
ved min Uld, jeg skal nok føre dig over." 

Drengen saa studsende paa Lammet, men gjorde, 
som det sagde, holdt sig fast* ved dets Uld og kom saa- 
ledes forsigtigt, Skridt for Skridt, heldigt over Broen. 
Men Lammene gik videre og videre, saa at den lille 
Hyrde ikke noksom undrede sig over, at de hverken 
aad eller drak. Efter nogen Tids Forløb kom de til et 
lille Kapel. Da de vare kofnne der, rystede Lammene 
sig, og i et Nu blev hvert af dem til en Engel. — Den 
lille Hyrde kunde ikke komme sig af sin Forbavselse, 
rev Hatten af Hovedet og turde knap se paa dem. De 
til Engle forvandlede Lam traadte nu alle ind i Kapellet, 
og en dejlig Engel — det var den Samme, der som Lam 
var gaaet ved Siden af den lille Hyrde — førte ogsaa 
ham der ind. Foran Alteret knælede Englene ned, en 
Præst gav dem den hellige Nadvere og betænkte tillige 
Drengen. Denne lagde nu ogsaa et Nadverbrød i sin 
Kasse og hældte lidt af den hellige Vin i sin Flaske. 
Saa gik de igen alle ud fra Kapellet. Englene rystede 
sig og bleve paany til Lam, og Drengen fulgte andægtig 
efter dem, med Hatten i Haanden. Men ved den for- 
faldne Bro hjalp det venlige Lam, den dejlige Engel, 
ham igen over. Da han var kommen hjem, spurgte den 
gamle : 

„Naa, min Søn, har du saa bragt mig noget af det 
Græs og det Vand, som Lammene have ædt og drukket?" 

„Ak nej, kære, gamle Fader,'' svarede Drengen, 
„det er jo ingen Lam, men rigtige Engle!" Saa fortalte 
han, hvad han havde set og gav den gamle Mand Kasse og 
Flaske: „Her er af det, mine Lam have ædt og drukket." 

Den gamle smilede. „Min kære Søn, jeg ser, at 
du er god og retskaflPen. du har ærligt gjort din Pligl. 
Vælg nu, hvad du vil have til Løn: et Fad Guld eller 
den evige Salighed?" 

„Gud læser i mit Hjerte, kære, gamle Fader; jeg 
vilde gerne have Guldet, fordi vi ere saa fattige, men 
min evige Salighed er mig dog langt kærere; derfor 
vælger jeg den." 

„Dl. har valgt det rette, min Søn!" sagde den gode 
gamle. „Fordi du har agtet den evige Salighed højere 
end jordisk Gods, fortjener du, at jeg ogsaa giver dig 
af dette, thi alt staar i min Magt: jeg er Gud Herren." 

Drengen faldt paa Knæ for ham, men den gode 
Gud fyldte hans Kappeærme med tre Fade Guld og gav 
ham sin Velsignelse med paa Vejen. 

Men i Hjemmet blev hans Moder aldrig mere tung 
om Hjertet, thi med den store Rigdom kunde de føre et 
lykkeligt Liv indtil deres salige Ende. 

En Gang gik en fattig Kone ned til Granfloden for 
at vaske Tøj. Saa sad der en vældig tyk Tudse paa 
en Sten. 

„Vil du staa Fadder til mit Barn?** spurgte Tudsen. 

„Det skal jeg gerne/ svarede Konen, „hvis du blot 
vil sende Bud efter mig.** 

Tredjedagen efter kom en Druknet til den fattige 
Kone og sagde, at Tudsen havde faaet en lille Pige og 
om hun nu vilde staa Fadder til Barnet, som hun havde 
lovet. 

Den fattige Kone fulgte ogsaa med. 

De ^ik og gik, ned til Gran ; der slog den Druknede 
med en lille Kvist i Vandet, straks delte Floden sig, og 
en smuk, tør Vej førte igennem den. 

Nu gik de hen ad den tørre Vej; da de kom til 
Midten af Flodsengen, spærrede en stor Sten Vejen for 
dem, men den Druknede slog med sin Kvist paa den, 



Digitized by 



Google 



78 Skruptudsens Gudmoder. 



og den store Sten rullede til Side, men under den var 
et stort Hul, og her boede Tudsen. 

Da den fattige Kone kom ned i Hullet, fandt hun 
straks i det første Rum Tudsen; den laa i en Seng, der 
var dannet af tørt Tudseslim, og ved Siden af den laa 
dens lille Barn i en Skildpaddeskal. „Brekske, brekske, 
tuu! Koaks tuu!" sang Tudsen, og saa vuggede hun og 
kælede for det. Ellers var der meget smudsigt derinde. 

Den fattige Kone tog sin lille Guddatter paa Armen, 
og hvor ækel hun end var ved den fæle, lille Tingest, 
kyssede hun den dog og sang for den: 

„Du fagre lille, du søde Nor, 

snart vokser du op, bli*er klog og stor 

din Fa'ers og din Moders Glæde." 

Tudsen bad nu Gudmoderen om at gøre rent hos 
den; hun maatte dog ikke kaste Snavset bort men skulde 
tage det med hjem; saa skulde hun ogsaa gøre rent i 
det andet Værelse men vogte sig vel for, at hnn ikke 
kom til at vælte en af Krukkerne derinde eller tog 
Laaget af dem. Dermed vendte Tudsen sig om imod 
Væggen og sov. 

Den fattige Kone gik ind i det andet Værelse. Der- 
inde stod paa Hylden en hel Mængde Lerkrukker, alle 
grønt glaserede og med tilsvarende Laag. Hun kunde 
ikke betvinge sin Nysgerrighed men maatte se, hvad der 
var i dem. 

Hun gik hen til Hylderne og tog Laaget af den 

første Krukke. Vips, fløj der en snehvid Sjæl ud og 
hviskede: „Gud signe dig!" og dermed fløj den bort. 

Hun tog nu Laaget af den næste, og ud af den 
flagrede ogsaa en snehvid Sjæl, og den sagde ogsaa: 
„Gud signe dig!" idet den fløj bort. Saaledes tog hun 
hele Rækken igennem Laaget af hver Krukke, og ud af 
hver fløj en Sjæl, og de sagde alle: „Gud signe dig!" 

Den fattige Kone havde allerede vendt sig om for 
at gaa ud af Værelset, da hun henne ved Døren fik Øje 
paa en tildækket dobbelt Krukke; straks tog hun ogsaa 
Laaget af den, og ud fløj hendes to Tvillingers Sjæle. 
Den fattige Kone blev saa glad; hun havde mistet dem 
for to Aar siden; de vare begge to samtidigt druknede 
i Gran. 

Nu fortalte de deres Moder, at den Gang de vare 
druknede, havde Tudsen straks fanget deres Sjæle og 
siden holdt dem indespærrede her, for at de ikke skulde 
komme i Himmerige; thi saa længe deres Sjæle ikke 
kan komme i Himmerige, saa længe skyller Gran ikke 
deres Lig i Land og saa længe maa de Druknede tjene 
her hos Tudsen. 

Saa kom den fattige Kone igen de smaa Sjæle i 
den dobbelte Krukke, lagde Laaget paa og gemte den i 
sit Forklæde under det udfejede Snavs. 

Derpaa tog hun Afsked med Tudsen, men da hun 
kom ud fra Hullet, var den Druknede ikke længer der. 

Floden delte sig alligevel, thi to hvide Fisk trængte 
Vandet til Side foran hende. 

Da den fattige Kone var kommen op paa Bredden, 
og Gran igen slog sine Vande sammen, tog hun straks 
Laaget af den dobbelte Krukke, og Børnesjælene fløj ud, 
men i samme Øjeblik skyllede Floden to Børnelig op paa 
Stenene. Sjælenes Velsignelse blev opfyldt, Vorherre 
lønnede den fattige Kone for hendes gode Gerning: 
Børnenes Sjæle vendte atter tilbage i deres Legemer. 

Den fattige Kone havde nu igen en Søn og en 
Datter og Penge tillige, thi alt det Snavs, hun havde 
fejet sammen hos Tudsen, var i hendes Forklæde blevet 
til Guld og Sølv, den Gang hun kom hjem. 

Siden den Tid gik det dem alle godt, og de mang- 
lede aldrig noget. 

